“Melambung Mangsa Yang Sedang Menangis.” Kanak-Kanak 2 Tahun Maut Kepala Terkena Kipas Siling

Malang tidak berbau. Seorang kanak-kanak perempuan warga Myanmar maut selepas terkena kipas siling ketika bermain bersama bapa saudaranya dalam kejadian di sebuah rumah di Tasik Tambahan Ampang.

Dalam kejadian kira-kira 10 malam Ahad itu, bapa saudara mangsa dipercayai telah melambung kanak-kanak berusia dua tahun berkenaan menyebabkan kepalanya terkena kipas siling dan cedera.

Ketua Polis Daerah Ampang Asisten Komisioner Noor Azmi Yusof memberitahu pemberita, perintah reman bermula hari ini sehingga 25 Jun ini bagi meneruskan siasatan ke atas lelaki berusia 25 tahun itu yang ditahan semalam.

Menurutnya kertas siasatan dibuka mengikut Seksyen 31 (1) (a) Akta Kanak-Kanak 2001 selepas bapa mangsa membuat laporan polis susulan insiden yang juga warga Myanmar berhubung kejadian menimpa anaknya.

“Pengadu berada di Butterworth atas urusan kerja sejak tiga bulan lalu manakala kejadian berlaku di sebuah rumah teres dua tingkat di Tasik Tambahan, di sini, kelmarin,” ujarnya.

Noor Azmi berkata hasil temubual polis bersama isteri pengadu memaklumkan anak saudara lelakinya yang juga warganegara Myanmar bermain dengan mangsa telah melambung mangsa yang sedang menangis.

“Mangsa terkena kipas siling menyebabkan kecederaan di bahagian kepala mangsa.

Ibu mangsa bersama abangnya telah membawa mangsa ke Hospital Ampang untuk mendapatkan rawatan namun keesokannya pihak hospital mengesahkan mangsa telah meninggal dunia dan mayatnya dihantar ke Hospital Kuala Lumpur dan bedah siasat,” jelasnya.

Tambah beliau hasil bedah siasat yang dijalankan mendapati mangsa mengalami ‘severe head injury due to blunt trauma.

Noor Azmi berkata siasatan telah dijalankan oleh pihak polis di tempat kejadian iaitu bahagian dapur sebuah rumah teres dua tingkat di Tasik Tambahan Ampang, Ampang, Selangor.


Ajal Maut Di Tangan Tuhan, Ini Kena Tahu Bila Pasangan Meninggal Dunia Supaya Mudah Nak Uruskan.

Ajal maut di tangan Allah. Tak kira usia kita muda atau tua dan kita tetap akan dijemput-Nya.

Begitu juga seorang isteri terpaksa menanggung kesedihan bila suami meninggal. Lebih menyedihkan apabila pasangan pergi secara tiba-tiba.

Namun, untuk menghadapi situasi itu, setiap pasnagan suami isteri perlu tahu tentang uruskan harta dan segala hutang yang ditinggalkan oleh pasangan.

Sebagaimana yang dikongsi oleh Puan Solah Hiyah Mohd Idris ini, moga menjadi panduan bersama.

Siap sedia tahu maklumat privacy pasangan

Wanita Ini Kongsi Pengalaman Kehilangan Pasa ngan Dalam Hidupnya

Pengalaman kehilangan ‘my other half’ membuatkan saya ingin berkongsi beberapa perkara sebagai persediaan anda menghadapinya nanti. Sesuatu yang PASTI berlaku. Ianya sama ada kita ditinggalkan atau kita yang mening galkan…

Mesti tahu dan faham bahawa tiada apa milik kita, semuanya pinjaman belaka.

Sentiasa berdoa supaya kita & pasa ngan dianugerahi pengakhiran yang terbaik.

Perlu saling mempercayai pasa ngan kita. Maklumkan kepada pasa ngan password hp, email, myeg & pin no kad-kad ATM dll. Pin No ATM perlu supaya boleh keluarkan duit-duit yang ada. (Walaupun begitu semua duit perlu diagihkan mengikut faraid.)

Sebaik sahaja kita daftar untuk dapatkan sijil kema tian, semua acc akan dibekukan.

Buat salinan ic pasa nngan, sijil kema tian, surat permit pengkebu mian, lapo ran doktor, sijil nikah, surat beranak & ic anak-anak. Dokumen-dokumen ini perlu disahkan. Simpan di dalam satu file beserta salinan original. Bawa file ini bila mbuat semua urusan bkaitan.

Maklumkan kepada pasa ngan semua tanggungan (bil-bila bulanan, kad kredit, pinjaman bank, hutang-hutang dan sebagainya) dan juga semua aset (rumah, tanah, simpanan) yang ada. Ini akan memudahkan banyak urusan untuk uruskan hutang-hutang & harta-harta yang ditinggalkan.

“Kita yang ditinggalkan akan rasa susah, tetapi yang mening gal akan lebih susah jika hutang-hutang dan harta-harta tidak diurus dengan segera.”

Harta arwah

Jika kita betul-betul sayangkan pasangan kita, 2 perkara ini lah yang perlu kita uruskan sesegera mungkin.

Hubungi bank-bank yang berkaitan supaya outstanding bil tidak dikira faedahnya. Kita juga boleh claim khairat kema tian daripada bank/insurance/socso/epf etc. (Ada time limit utk claim. EPF dalam tempoh 6bln tp Bnk Rakyat dalam masa 3 bulan sahaja. Kalau lewat, hangussss)

Pastikan juga semua acc diatas ada penama supaya boleh terus diuruskan tanpa memerlukan surat urus tadbir. SOCSO ada pencen bulanan untuk waris.

Tahu pasal Iddah

Kepada isteri-isteri, belajar mengenai IDDAH.

Tempoh iddah adalah 4BULAN 10HARI. Bukan 44 hari ye?

Ambil tahu mengenai pengagihan harta. Apa itu FARAID. Perlu tahu siapa yg berhak ke atas harta yang ditinggalkan & berapa banyak yang perlu diagih-agihkan. PENAMA bukanlah bemakna harta ditinggalkan seratus peratus kepada mereka. Penama WAJIB menguruskan pembahagian harta mengikut syariat yang telah ditetapkan. Jangan sampai termakan harta ANAK YATIM!

Jika berkemampuan, mencarumlah dengan mana-mana takaful untuk semua pinjaman bank, diri sendiri dan keluarga. Wang tuntutan takaful boleh mbantu mlangsaikan hutang-hutang, meneruskan kelangsungan hidup serta boleh disedeqahkan/diinfaqkan atas nama pasa ngan.

Money is not everything, but everything needs money

Selain dari di atas, jagalah silaturrahim antara ahli keluarga, ipar duai, sahabat handai, jiran tetangga & sesiapa sahaja. Insyaallah, mereka ini lah yang akan datang membantu bila kita rasa begitu kehilangan, keseorangan & tidak berdaya.

Bersedialah daripada sekarang. Jangan tunggu-tunggu lagi sebab malaikat ma vt boleh datang mjemput kita pada bila-bila masa sahaja. Panggil pasa ngan dan bincangkan perkara ini.

Dengan sedikit pkongsian ini, diharap bila sampai masanya nanti, kita (terutama isteri-isteri) tidak akan hilang punca.

Allahualam.

Sumber: Solah Hiyah Mohd Idris


Cara Mudah Simpan Duit, Setahun Boleh Dapat RM3000, Sesuai Untuk Newbie Dan Bergaji Kecil.

Bila tanya pada semua orang tentang kepentingan menabung, sudah pastinya semua setuju.

Namun nak menyimpan wang ni bukan mudah, ia memerlukan kesungguhan dan semangat yang tinggi. Bagi yang bergaji kecil sudah tentu lebih cabarannya.

Namun tidak salah mencuba untuk menyimpan. Jika ada kesungguhan pasti berjaya.
Bagi yang newbie boleh cuba cara ni. Mudah dan praktikal.

TIPS SIMPAN DUIT
Tahun ni boleh start buat sudah.
RM1 – Setiap hari masuk dlm tabung. Total setahun genapkan rm400.
RM5 – Simpan setiap minggu 2 keping. Total genapkan setahun rm500.
RM10 – Simpan setiap minggu 2 keping. Total setahun genapkan rm1000.
RM20 – Simpan setiap bulan 2 keping. Total setahun genapkan rm500.
RM50 – Simpan ikut bulan genap (Feb, April, Jun, Ogos, Oktober, Disember). Total setahun rm300.
RM100 – Simpan ikut bulan ganjil (Januari, Mac, Mei, Julai, September, November). Total setahun rm600.
TOTAL keseluruhan setahun RM3,300. Banyak kan?

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Kerja Sakit 3 Serangkai. Tak Letih Tapi Mencabar.” Lelaki Ni Kongsi Pengalaman Ambil Alih Tugas Isteri Di Rumah!

Isteri adalah seorang insan yang patut dihargai oleh setiap suami. Walaupun mungkin mereka cuma seorang suri rumah, tetapi besar pengorbanannya terhadap keluarga.

Salam dan hello

Dah 2 hari isteri aku kat hospital angkara bersalin.

Sedih nya lagi aku xbole jaga dia dan x dibenarkan melawat untuk kurangkan pergerakan.

Ini kisah nya.
2 hari juga aku mengambil alih tugas isteri.
Anak sulung aku 4 tahun usianya wanita.
Segala tugas sebelum di pikul isteri aku galas.

Ini rutin aku.
Dari basuh pinggan, terlungkup pinggan (yg ni aku paling tension).
Basuh kain, jemur kain, lipat kain. Ini aku panggil kerja sakit 3 serangkai. Ianya sngat menguji minda. X letih tp mencabar.

Dulu isteri aku pernah ajar bila nak basuh kene check poket dan sbgai nya takut kalau ada objek, lepas tu kene asing kan pakaian aku dan anak berbeza basuhan. Dan paling tricky kene tahu jenis sabun dan pewangi berbeza setiap basuhan. Arghhh mencabar nya.
Ini bab kain.

Belum sebut pasal masak lagi.
Hari pertama aku masak nasi goreng, rujuk YouTube dan acah2 buat live kat Fb nak canang kita power pada kenalan.
Niat dah riak nasi goreng hangus hasil nya.

Perangai Anak.
Bukak je mata anak aku dah buat hal. Kencing atas tilam. Aduh. Suruh mandi dia bergolek tunjuk perasaan, nak ummi mandikan. Aku punya radang rasa nak gugur jantung.
Breakfast aku masak fries dia nak soup.
Buat susu dia nak milo, dah siap milo minum depan TV layan upin ipin. Ckp minum kat meja takut tumpah. Belum habis cakap milo tersiram atas karpet.. Arghhh stress nye.
Mainan berselerak mcm perang dunia tambah lagi yg terpijak sakit mcm kene periuk api.(Rujuk gambar)

Baru 2 hari guyss.
Aku tertekan, rambut makin gugur.
Selama ni aku rasa mudah tugasan isteri aku di rumah. Pernah dulu aku terkasar bahasa kat dia ” kau buat apa satu hari kat rumah! “
Bentak aku pada isteri bila aku tengok sepah kat rumah dan hidangan belum sedia.
Aku menyesal.

Betapa hebat isteri yg jadi suri rumah ni.
Kerja mereka tiada skop. Selagi terbuka mata selagi itu ada saja kerja yg perlu diselesaikan.

Baru aku tahu betapa besar pengorbanan isteri aku. Dia nak makan luar aku tegah, dia nak ” me time” aku sekat nak hooray dgn rakan sebaya aku larang!

Nak bagi wang saku berkira, dia ajak bercuti aku culas, nak bayar dia insurans aku lewat,
Apatah lagi nak letak nama dia sbgai penerima hibah jauh skali.

Kalau ada di antara korang perangai mcm aku mari kita sama-sama perbaiki diri. Ni cara tegur diri aku jgk.

Kalau bini korang x sedap dah. Keluar sedikit wang bagi dia gi spa ke.
Jgn keluar cari perempuan lain. Hihi
Isteri yg jadi suri rumah adalah mulia.
Aku rasa kalau maid bole demand gaji pasti dia x bersetuju dgn gaji minima.
Kerja kat rumah ni bole tahan banyak nya.
Isteri kita je tabah.

Ya Allah adakah aku ketua keluarga yg x bertanggungjawab dan leka. Ampuni aku🙏.


Tiga Daripada Empat Orang Anak Disahkan OKU- Suami Isteri Ni Tetap Tabah!

Berat mata memandang berat lagi bahu yang memikulnya, begitulah bila kita sebagai orang luar melihat penderitaan yang ditanggung oleh pasangan suami isteri ini.

Anak yang dilahirkan perlu penjagaan rapi, bukan seorang bahkan tiga daripada empat orang anaknya disahkan orang kurang upaya (OKU) terlantar dan austisme.

Sungguh ujian ini bukan mudah dan cukup berat untuk ditanggung.

Difahamkan dua anak mereka Muhd Aiman Shahril Mohd Fadzli, 18, dan Muhd Aiman Raymi, 16, kini terlantar, manakala anak ketiga Nur Alia Iwanina, 10, pula autisme.

Mohd Fadzli Shafie, 40, berkata, ketiga-tiga anak mereka terutama dua anak yang terlantar memerlukan penjagaan rapi dia dan isterinya, Azuanina Abd Rashid, 38.

“Setiap hari saya perlu menguruskan mereka untuk mandi, tukar lampin dan makan. Jadi sehari saya hanya mampu bekerja di ladang kelapa sawit selama empat jam sahaja kerana perlu balik dan membantu isteri.

“Dengan kudrat isteri memang tidak mampu untuk mengangkat keduanya malah perlu menguruskan rumah dan seorang lagi anak kecil berusia dua tahun,” katanya sebagaimana memetik berita yang dilaporkan Berita Harian.

Terdahulu, mereka menerima kunjungan Persatuan Cakna Kasih dan Pengurus Projek Sektor Kemiskinan Yayasan Kebajikan Muslim (MyFundAction), Muhammad Azri Abdul Jalil di Taman Agropolitan Rantau Manis.

Menurut Mohd Fadzli, setiap bulan dia perlu menghabiskan hampir RM200 untuk membeli lampin pakai buang untuk Muhd Aiman Shahril dan Muhd Aiman Raymi yang kini hanya terlantar.

“Anak pertama disahkan mengalami penyakit saraf sejak berusia 10 tahun, manakala anak kedua ketika berusia 8 tahun.

“Untuk ketiga-tiga anak ini kami mendapat bantuan Jabatan Kebajikan Masyarakat (JKM) sebanyak RM1,000 sebulan dan sedikit sebanyak dapat menampung pembelian lampin pakai buang dan keperluan anak-anak,” katanya.

Mohd Fadzli berkata, selain tiga anak, anak keempat, Nur Alia Farisya dua tahun juga masih tidak boleh berjalan dengan baik dan tidak mengikut perkembangan bayi seusianya.

“Walaupun dengan pendapatan RM600 sebulan, saya yakin rezeki Allah SWT sangat luas dan mampu menyara kehidupan kami sekeluarga,” katanya.


Keprihatinan Ameena Jaga Ibunya Sakit Tarik Perhatian. Ramai Puji, Anak Solehah!

Seakan menjadi kebiasaan apabila kita melihat seseorang anak yang berjasa kepada ibunya dengan melakukan kebaikan, ada satu ungkapan yang biasa disebut-sebut, iaitu ‘sejuk perut ibu mengandung’.

Begitulah kisahnya jika ingin dikaitkan dengan Ameena Sofia, walau baru berumur tiga tahun lebih, namun anak kecil ini seakan sudah memahami banyak hal dalam melakukan kebaikan kepada ibunya Shakilla Khoriri.

Apatah lagi saat  ibunya kurang sihat. Tidak hanya mendengar kata malah dengan senang hati membantu dan merawat untuk redakan kesakitan yang ditanggung.

Ini dapat dilihat menerusi  laman Instagram, Shakilla memuat naik video yang menampakkan dia kurang sihat dan di dalam video tersebut dilihat Ameena begitu setia berada di sisi ibunya dan rajin pula menjaga ibunya itu.

“Paling takut kalau diuji dengan sakit ketika ni. Lebih risaukan keadaan Ameena dari diri sendiri. Apa perasaaan dia.

“Actually dah berapa hari badan bagi hint macam nak sakit. Tapi digagahkan juga. But not today. Cramp belakang sampai tak daya nak bangun buat apa pun. Baring since pagi tadi. But still bangun juga untuk uruskan Ameena,” kongsi Shakilla.

Lumrah naluri seorang ibu, meskipun kurang sihat namun anak-anak menjadi keutamaan. Akan diusahakan untuk lakukan yang terbaik untuk menjaga mereka.  Pun begitu, bila mendapat perhatian daripada anak sekecil Ameena, tentu sahaja hati seorang ibu mudah tersentuh dan membuatkan Shakilla berasa sebak.

“Risau terlelap takut Ameena buat apa-apa luar jangkaan. Tapi today Ameena main depan TV ni je. Sambil dia cakap, Umi sleep lah REST. Ameena tak buka pintu. Ameena tak main jauh. Ameena tak pergi naik atas. Ameena main depan eyes Umi je. Hmmm… sebak !,” luahnya lagi.

Bukan itu sahaja, Ameena juga menunjukkan kerisauan terhadap keadaan ibunya bila tidak berselera untuk menjamah makanan. Bertubi-tubi soalan diajukan dan hinggalah menawarkan diri untuk merawat kesakitan ibu tercinta dengan memicit-micit kepala ibunya.

“Lepas bagi dia makan, dia tanya why Umi tak makan? Tak suka makan dengan Ameena ke? Sebab kalau waktu makan memang kitaorang akan makan sama-sama. Aku simbat juga lah makanan walaupun hujung tekak dah nak termuntah. Lately ni loya nak muntah tak sedap tekak.

“Dah settle makan Ameena kata, Umi pening kepala ke?? Ameena picitkan. Hmm… pandai dah budak ni.
“Tak sangka banyak ajaran yang aku tak sedar aku ajar dan tunjukkan dekat dia , dia APPLY dalam kehidupan dia.

Meninjau di ruangan komen ramai yang mendoakan agar Shakilla segera diberi kesembuhan dan ramai puji kebaikkan dan keperihatinan Ameena dalam menjaga ibunya.

“MasyaAllah Lovely Ameena..anak bijak,” komen warganet.

“Good girl..jaga mummy baik-baik, semoga dilindungi,” doa yang lainnya.

“Comelnya Ameena, jadi anak yang solehah ye jaga umi,” tulis yang lainnya.

“Sejuk tengok Ameena layan umi dia…caring betul…anak solehah,” komen yang lain.


Jamu Manjakani Homemade,  Barulah Betul-Betul Ori!

Kalau dapat buat sendiri jamu pastinya lebih puas hati dan paling utama kita tahu kualiti jamu yang dihasilkan adalah original dan dalam masa yang sama menjimatkan berbanding beli yang sedia ada dipasaran.

Fungsi jamu pastinya untuk kesihatan dalaman, sekaligus mampu memberi kesan pada kecantikan luaran wanita. Ini sebagaimana perkongsian daripada Noraini Kahal menunjukkan bagaimana cara-cara nak  buat jamu manjakani. Ikuti perkongsian bermanfaat ini.

KAPSUL MANJAKANI HOMEMADE
Bahan-bahan :

Buah Manjakani

Kapsul kosong

Cara buat :

Ekstra Info

1) Kapsul kosong beli di farmasi RM3.20/100pcs
2) Manjakani boleh beli di kedai sensei, kedai runcit india or pasaraya
3) cuci dulu baru sangai manjakani sekejap sahaja, asalkn biji manjakani panas.
4) Amalkan sebiji sehari.
5) Kalau period tu tak perlu amalkan. Just buat basuhan sahaja.
6) Biji manjakani ni kena tumbuk dulu sebelum dikisar sebab kalau tak ditumbuk boleh pecah blender.
7) Guna sarung tangan getah untuk masukkan serbuk manjakani dalam kapsul untuk menjaga kebersihan. Masukkan guna sudu sahaja, sangat mudah.

KHASIAT MANJAKANI
Berikut antara manfaat dan khasiat yang terdapat dalam buah manjakani

1. AWET MUDA
Antioksida melambatkan proses penuaan sel.

2. PENCEGAHAN BAU YANG TIDAK DIINGINI
Manjakani dikatakan bersifat astringen, berupaya membasmi bakteria dan kuman yang mencetuskan bau kurang enak pada faraj.

3. MATA YANG SIHAT
Astringen terbukti dapat memberikan penglihatan yang jelas kerana ia mengecutkan tisu-tisu pada mata.

4. RAWATAN PAYUDARA
Oleh kerana manjakani mempunyai sifat-sifat menegangkan kembali otot-otot, maka amalan meminum minuman bemanjakani dapat memperbaiki payudara yang telah hilang keanjalannya.

5. KULIT KERING DAN BERMINYAK
Astringen juga dapat mengaawal kulit kering dan berminyak.

6. PELBAGAI KHASIAT MAKANAN
Disebabkan manjakani mempunyai serat makanan ia dapat melawaskan pembuangan air besar. Vitamin dan zat galian serta karbohidrat dan protein boleh memupuk kesihatan.

7. MEMULIH OTOT DALAMAN FARAJ
Tannin pada manjakani amat mampu menegangkan semula otot-otot dalam faraj dan sekali gus merapatkan bahagian yang longgar, lemah atau kendur.

8. MENGAWAL LENDIR DAN LELEHAN FARAJ
Astrigen berupaya menyerap lendir dan lelehan faraj.

9. MENGECUTKAN TISU-TISU
Astrigen dikatakan berupaya mengecutkan semula tisu-tisu di dalam faraj terutamanya selepas bersalin.

10. MENEGANGKAN DAN MENCANTIKKAN KULIT
Astrigen dalam manjakani boleh mencantikkan kulit dan mencegah jerawat.

11. MENGUATKAN GIGI DAN KAYA DENGAN KALSIUM
Kalsium dalam manjakani boleh membantu menguatkan gigi dan tulang.

12. MULUT
Astrigen dalam manjakani dapat mengekalkan kebersihan mulut.

CARA DAN ATURAN GUNA

SEBAGAI LULUR/MASKER
Ambil serbuk buah manjakani ini dalam kuantiti separuh sudu kecil (terpulang kepada anda sebenarnya). Campurkan dengan air seolah-olah anda ingin memakai bedak sejuk. Agak-agak keperkatannya supaya mudah disapu. Sapu ke seluruh wajah anda. Biarkan ia betul-betul kering. Selepas itu, bilas dengan air bersih. Jika masalah muka anda teruk, sapulah setiap hari. Jika hanya untuk penjagaan sahaja, tiga kali seminggu sudah memadai.

Ia boleh juga digunakan untuk merawat luka samada luka biasa atau pembedahan perut selepas bersalin. Caranya, cuma sapu pes manjakani (serbuk yang dicampurkan dengan sedikit air)di tempat terbabit dan biarkan ia mengering. Selepas itu, dicuci perlahan-lahan sehingga bersih. Amalkan sehingga ia sembuh.

SEBAGAI EJEN PERAPAT / KEGUNAAN UNTUK BAHAGIAN SULIT
Bagi mendapatkan hubungan suami isteri seperti diimpikan, faraj wanita mestilah sentiasa dalam keadaan bersih, tidak berbau, rahim cantik terletak,faraj tidak banjir dan paling penting,maintain ketat bab perawan. Caranya cukup mudah. Ada beberapa cara sebenarnya.

Ambil serbuk manjakani dan campurkan dengan sedikit air lalu disapu ke pintu lubang faraj. Buat 3-4 kali seminggu pun sudah memadai. Tindakbalasnya akan segera dapat dirasai. Bertahanlah sedikit dengan rasa berdenyut-denyut di bahagian otot yang longgar sebab manjakani sedang bekerja untuk membantu anda.

SEBAGAI PENCUCI BAHAGIAN SULIT
Ambil satu sudu kecil serbuk manjakani ini dan campurkannya dengan segayung air(cebuk air). Kacau atau kocak-kocakkannya sehingga sebati dan gunakan semasa mencuci bahagian sulit anda. Air campuran yang lebih tadi bolehlah disimpan di dalam botol untuk kegunaan pada waktu-waktu yang lain.

*TIPS PENTING
Air janganlah disimpan di dalam botol terlalu lama sehingga berminggu-mingu. Bimbang ia akan bertukar menjadi masam sebab air paip kita bukanlah bersih sangat. Bakteria terlalu banyak. Jika air direbus terlebih dahulu lainlah ceritanya. Ia amat sesuai digunakan ketika wanita dalam keadaan haid kerana ia amat kaya dengan bahan antiseptik dan antioksida. Seelok-eloknya gunakan setiap hari sebagai amalan. Cara ini juga berupaya untuk mengetatkan faraj anda.

sumber : Noraini Kahal Via MAHN


Nak Berdoa Kena Guna Perkataan Yang Tepat Supaya Jelas Maknanya. Wanita Ini Kongsi Panduan.

Setiap hari kita berdoa kepada Allah supaya permintaan kita dimakbulkan. Selain kita doa selepas sembahyang dalam bahasa arab tentunya kadang kala kita akan tambah doa dalam bahasa melayu. Tetapi rupanya untuk berdoa dalam bahasa melayu ada caranya dengan sebutan perkataan tertentu.

Menerusi perkongsian seorang wanita, Nur Aliah Mohd Nor cara berdoa dengan perkataan yang tepat. Moga bulan ramadan ini, doa kita dimakbulkan.

IKUTI PERKONGSIANYA.

Amalkan 10 Teknik ‘Powerful Words’ Ni Di Dalam DOA Anda Untuk Rasakan Sendiri Perubahan Yang Sangat Dasyat!

Syukur Alhamdulillah, tak sangka hari ini dah masuk puasa yang ke 5 kan. Jadi, di bulan Ramadhan yang mulia ni, Lia ikhlas ingin kongsikan 10 teknik Powerful Words agar kita semua boleh manfaatkan bersama-sama.

#TEKNIK1
=====
.
Sebelum ni kita selalu berdoa,
“Ya Allah berikanlah aku kekuatan”.
.
Jika doa begini, maka Allah akan sentiasa menguji hambaNya untuk test kekuatan kita.
.
Jadi doa yang kita boleh betulkan ialah,
“Ya Allah lapangkan kesulitan apa yang aku hadapi hari ini, Ya Allah keluarkanlah aku dari kesulitan ini, Ya Allah bantulah diriku ini.”
.
#TEKNIK2
=====
.
Sebelum ni kita selalu berdoa,
“Ya Allah BERILAH aku..”
.
Jadi cara doa yang kita boleh betulkan ialah,
“Ya Allah KURNIAKANLAH aku..”
.
Sebab bila kita sebut BERI, bila-bila masa Allah boleh ambil nikmat tersebut. Jika sebut KURNIA, maka Allah akan kurniakan sesuatu pada kita sampai bila-bila masa, InshaaAllah.
.
#TEKNIK3
=====
.
Sebelum ni kita selalu berdoa,
“semoga DIMURAHKAN rezeki.”
.
Jadi cara doa yang kita boleh amalkan ialah,
“semoga DILIMPAHKAN rezeki yang berpanjangan dan berkat.”
.
Bila kita sebut “dilimpahkan”, maka benar Allah betul-betul limpahkan rezeki yang sangat banyak, berbanding dengan dimurahkan, sebab bila sebut murah, Allah berikan rezeki yang biasa dan mencukupi sahaja.
.
#TEKNIK4
=====
.
1 lagi perkataan selain dilimpahkan, boleh juga guna perkataan TAMBAHKANLAH. Dan ini doa yang boleh kita amalkan bersama setiap kali dalam sujud terakhir kita.
.
“Ya Allah, TAMBAHKANLAH bagiku rezeki yang banyak lagi halal, iman yang benar, ilmu yang bermanfaat, kesihatan yang baik, kecerdikan yang tinggi, hati yang bersih dan kejayaan yang besar.”
.
#TEKNIK5
=====
.
Sebelum ni kita selalu meng’amin’kan doa begini,
“Amin Ya Rabbal Al-Amin.”
.
Jadi cara yang lebih baik untuk kita amalkan bersama-sama adalah,
“Amin Ya Allah Ya Mujib”.
.
Sebab maksud Mujib ni ialah memakbulkan. Kita bersungguh-sungguh nak Allah makbulkan doa kita ni, jadi sebut dengan penuh yakin Ya Mujib.

#TEKNIK6
=====

Sebelum ni kita selalu berdoa dengan cara kita ‘mengarahkan’ Allah untuk cepat-cepat keluarkan kita dari masalah-masalah yang kita hadapi.
.
Jadinya doa yang terbaik kita boleh amalkan sambil mendoakan juga untuk orang lain, adalah dengan cara ini,
.
“Allah.. Allahu Robbunaa.. Laa Nusyriku Bihii Syai’a”,
.
(Allah adalah Rabb kami yang kami tidak pernah sekutukan dengan siapa pun)
.
Baca 100x, doa ketika beramai-ramai.
.
“Allah.. Allahu Rabbi.. Laa Usriku Bihi Syai’a”,
.
(Allah adalah Rabbku yang aku tidak sekutukan dengan siapa pun)
.
Baca 100x, doa apabila seorang diri.
.
Kenapa kita baca doa atau zikir ini adalah sebab doa ini penyingkir kesulitan, kesusahan, kegelisahan, kekhawatiran dan keresahan.
.
Sekaligus doa ini boleh menghilangkan beban hutang, beban hati, beban fikiran, serta sangat baik sekali buat bantu sahabat-sahabat kita dalam mencapai hajat-hajat mereka.

#TEKNIK7
=====
.
Sebelum ni kalau di masjid nak sedekah tu, mungkin ada yang sedekah dan berlalu pergi macam tu je tanpa berdoa, atau mungkin ada yang berdoa dan terlalu mengharapkan Allah bagi rezeki cepat-cepat kat kita. Allahu.
.
Jadi InshaaAllah selepas ini, betulkan niat kenapa kita nak sedekah dan berdoalah dengan bersungguh-sungguh kepada Allah,
.
“Ya Allah aku sedekahkan sejumlah ini kerana untuk digunakan demi mencari redhaMu. Semoga sedikit sumbangan ini dapat menghapuskan segala dosa-dosaku yang membuka segala pintu rezeki yang tidak pernahku duga.”
.
#TEKNIK8
=====
.
Doa di bawah ini adalah khusus untuk orang yang sibuk berniaga siang malam, solat pon kadang hujung waktu dan lebih sedih lagi sampai tak ada masa nak ‘spend time’ bersama dengan keluarga tersayang.
.
Faktor jadi macam ini mungkin antara sebabnya doa kita tak ‘specific’ minta kepada Allah. Jadi, InshaaAllah doa di bawah ini dapat membantu anda yang berniaga.
.
“Ya Allah ilhamkanlah kami dengan perniagaan <nama perniagaan> ini dapat membawa kami dekat denganMu, yang membuatkan kami banyak masa untuk beribadat denganMu, banyak masa bersama suami, anak-anak kami serta ahli keluarga kami. Ya Rabb, kurniakanlah kami jutawan Islam yang kembali menegakkan ekonomi Islam. Dan Engkau kurniakanlah kami hamba-hambaMu yang menyebarkan dakwah dalam berniaga.”
.
#TEKNIK9
=====
.
Sebelum ni kita selalu berdoa,
“Ya Allah kurniakanlah kami zuriat, anak yang soleh dan solehah”.
.
Dan setiap kali tak dapat pasti kita akan rasa kecewa. Jadi doa yang boleh kita amalkan bersama adalah,
.
“Ya Allah sekiranya dengan mempunyai zuriat dapat mendekatkan diriku dengan diriMu, maka makbulkanlah Ya Allah, sekiranya dengan mempunyai anak membuatkan Engkau melihatku, maka kurniakanlah anak yang soleh dan solehah. Kerana Engkau sebaik-baik perancang dan Engkaulah Tuhan Yang Maha Mengetahui atas segala sesuatu.”
.
#TEKNIK10
=====
.
Paling penting sekali adalah tips yang terakhir ini, kita dah berdoa bersungguh-sungguh ni dan dah tukar cara berdoa kita. Namun kita terlupa, untuk bersyukur kepada Allah swt terlebih dahulu.
.
Sebab barangsiapa yang bersyukur, Allah akan tambahkan lagi nikmat buat dirinya. Waktu terbaik untuk kita ucapkan kesyukuran kita adalah setiap pagi bangun je dari tidur dan juga waktu malam sebelum tidur, buat terapi kesyukuran iaitu 7 rasa kesyukuran kita kepada Allah swt. Contohnya begini,
.
“Syukur Alhamdulillah terima kasih Ya Allah..
aku bersyukur masih lagi bernafas pada pagi ini, aku bersyukur Engkau kurniakanku kesihatan yang baik, aku bersyukur Engkau kurniakanku rezeki yang melimpah ruah buat diriku..”
.
Nampakkan 10 teknik di atas ini, hanya dengan tukar sikit je ayat doa dan cara kita berdoa, kesannya sangat dasyat.
.
Lia yakin dan percaya dengan izin Allah, selepas ini anda akan menjadi orang yang lebih tenang dan bahagia apabila anda sedang berdoa. Dan semoga kita menjadi seorang yang menjemput rezeki Allah.


“Jangan Rendahkan Kerja Suri Rumah. Suami Kena Tolong Isteri.” Tanpa Kerjasama, Perkahwinan Itu Sia-Sia!

Sudah tentu  suami yang inginkan isteri menjadi suri rumah sepenuh masa agar dapat lebih banyak meluangkan masa untuk keluarga dan menguruskan hal-hal berkaitan rumah dan anak berbanding jika bekerja. Lebih-lebih lagi bagi suami yang berkemampuan untuk menanggung segala keperluan. Namun ada suami kadang kala, merendahkan isteri dengan tidak menghargai pengorbanan yang diberikan isteri.

Buat para suami yang selalu merendah rendahkan kerja surirumah, sila baca!

Kahwin ni erti kata lain ialah kerjasama. Tanpa kerjasama, kahwin tu jadi sia-sia..

Bukan sedikit tapi selalu sangat dah kawan-kawan lelaki ni datang jumpa saya cakap isteri diorang tak ada buat apa, duduk rumah goyang kaki je.

Cakap memang senang, cuba buat dulu.

Terus terang saya cakap, kerja di rumah ni jauh berkali ganda lebih penat dari kerja di pejabat.

Saya sendiri sedang hadap benda ni. Menguruskan bisnes dari rumah dan jaga anak dari usia dia 3 bulan sampai la sekarang nak masuk setahun. Letih wei!

Bangun pagi memang tak sempat nak buat kerja lain dah. Aisy rizqi ni setiap pagi jam 6 dia dah bangun. Asal gerak sikit dari katil dia mesti terjaga. Telinga lintah betul!

Dari bangun leka menguruskan dia. Tukar pampers, mandi, makan, bawa dia jalan dan akhir sekali jam 10-11 dia mesti tidur. Masa ni la baru sempat nak menguruskan diri sendiri.

Kelam kabut mandi, bersihkan diri, basuh baju, basuh pinggan, tengok email dan makan. Semua ni kena selesai dalam 1 jam.

Masuk tengahari budak bertuah ni mesti bangun. Bila dah bangun memang susah nak buat kerja lain. Melayan dia main sahaja.

Penat melayan dia main sampai pinggang lutut semua sakit-sakit sebab kena tunduk selalu.

Itu yang kalau budak bertuah ni nak main apa pun saya bagi je. Asalkan dia leka, sebab kalau dia tak leka kita yang penat nak melekakan dia.

Ini baru kejadian sebelah siang, malam lain pula ceritanya. Senang cerita kerja jaga anak ni tak ada waktu rehat dan tak ada kesudahan.

Rutin dia berputar-putar benda yang sama setiap hari. Ini yang buat penat tu berganda-ganda.

Ini tak cerita lagi waktu terdesak nak membuang air tapi anak tak nak berenggang. Seksa wei tahan-tahan ni.

Kalau anak dua tiga orang, lagi la masyallah dia punya letih berpuluh kali ganda. Kagum betul dengan mereka yang sudi dan berjaya jaga anak ramai di rumah seorang diri.

Tapi apa pun saya bersyukur sebab ada pasangan yang baik dan prihatin.

Kami sama-sama buat segala tugasan di rumah. Nampak sahaja ada tugas yang belum di buat, terus buat tanpa banyak bunyi. Menuding jari jauh sekali.

Kalau masih ada lagi si suami yang berkata begini saya cabar dia ambil alih tugas isteri sehari dari pagi sampai malam. Tengok goyang kaki ke tak goyang kaki.

p/s : Tolong kongsikan dengan geng-geng suami yang lain benda ni, harap lepas baca ni diorang akan berhenti merendah rendahkan kerjaya surirumah.


Tak salah pun kalau seorang suami selalu utamakan isteri.  Kalau Suami Faham, Confirm Isteri Happy!

Dalam sesebuah hubungan suami isteri, tidak akan lari dari berlakunya perselisihan faham, kecil hati, rasa tidak dihargai dan sebagainya. Justeru, dalam memastikan ikatan perkahwinan sentiasa dalam keadaan harmoni, bahagia dan aman selalu, suami mahupun isteri harus saling melengkapi antara satu sama lain.

Suami misalnya jangan hanya tahu memberi arahan manakala isteri menurut tanpa sebarang bantahan.

Sebagai ketua keluarga kena faham kehendaK pasangan anda. Seorang isteri biasanya inginkan perhatian sepenuhnya suami terhadap dirinya. Isteri akan susah hati apabila anda mula beri perhatian selain dirinya terutama apabila anda memuji wanita – wanita lain.

Seorang isteri inginkan suaminya meluangkan waktu bersamanya berbanding lepak di luar bersama rakan – rakan.

Seorang isteri mahukan komitmen dari suami terutama apabila melibatkan hal keluarga. Sikap suami yang selalu lepas tangan akan menyebabkan isteri rasa tertekan. Secara tidak langsung, hubungan suami isteri akan mula menjauh antara satu sama lain.

Seorang isteri mahu suaminya selalu memuji dan memikat dirinya. Sikap isteri yang mahu di puji bukanlah bermakna isteri itu bersikap gedik dan sebagainya tetapi dia cuma mahu dirinya di manja dan di belai suaminya.

Seorang isteri mahu suaminya sentiasa bersikap romantik terhadap dirinya. Setiap hari dia pasti berangan – angan si suami akan kejutkan dia dengan hadiah seperti bunga dan sebagainya. Wanita sangat suka pada perkara kejutan..

Seorang isteri juga mahu si suami selalu berbual dan bertukar pendapat dengan dirinya. Apabila berkahwin, isteri sebenarnya telah beri 100 % komitmen terhadap diri anda. Jika anda tidak berbual dengan isteri anda, tidak ada yang akan berbual dengannya. Oleh itu, rapatkan diri anda dengan isteri anda dengan selalu berkomunikasi dengannya dalam berbagai hal.

Seorang isteri sentiasa mahukan suami yang memahami dirinya. Dia mahu suaminya selalu menyelami hatinya.

Seorang isteri mahu suaminya sentiasa menggoda dirinya dan rasa seronok melakukan hubungan seks dengannya.

Seorang isteri mahukan seorang suami yang sentiasa menghargai dirinya. Maksud di hargai itu bukanlah suami perlu beri hadiah pada setiap masa. Ucapan terima kasih juga sudah memadai kerana isteri selalunya ikhlas berkhidmat terhadap keluarga.

Seorang isteri mahukan suaminya sentiasa beri sokongan terhadap dirinya. Dia mahukan suaminya percaya akan dirinya berbanding percaya pada orang lain.

Semoga perkara – perkara di atas dapat membantu anda untuk lebih memahami isteri anda.


Anak Tak Pernah Salah! Sikapnya Bayangan Mak Ayah

Ini perkongsian yang memaparkan sikap ibu bapa yang menjadi cerminan buat anak-anak.

Anak-anak akan menjadikan ibu bapa sebagai teladan dan meniru cara mereka. Apa yang dikongsi oleh bapa ini ada benarnya. Jom semak perkongsian Mohd Fhais.

Anak tak pernah salah !

Malam semalam saya terpaksa tegur isteri supaya jaga mulut bila bercakap dengan anak.

2 hari yang lepas, selepas selesai solat isyak saya dengar rania dah menangis. Bila di tanya kenapa rania menangis.

Isteri saya dengan muka berkerut jawab,

“Abg tengok rania dia dah pandai cakap KAU DIAMLAH dekat jaja ( mak ngah rania )”

Saya dengar dan noted. Tengok rania dekat atuk dan nenek, jadi saya biarkan. Nanti kalau dia perlukan saya dia sendiri akan datang mengadu.

Semalam, tepat jam 10.30 malam aisy tiba-tiba bangun dari tidur. Aduh, kelam kabut semua orang bila dia bangun tidur tengah-tengah malam. Orang lain baru nak landing tidur, dia pula bangun.

Dalam kelam kabut isteri cuba tidurkan semula aisy tu rania pun masuk dalam bilik. Aisy tak boleh nampak atau dengar suara rania, comfirm dia akan bangun duduk dan ajak main.

Masuk je rania terus sebut,

“Yeah! Aisy dah bangun”

Isteri dengan spontan cakap pada rania,

“Diamlah!”

Hah, ini la yang saya nak tegur.

Rania ni dia jenis AUDITORY. Maknanya telinga dia sensetif ya amat!

Apa sahaja yang dia dengar dia akan ikut. Budak 5 tahun mana la tahu beza “bad word” dan “good word”. Semua dia hentam cakap.

Kalau dengan budak auditory sebaiknya guna “hand sign” kalau nak tegur suruh diam. Cukup sekadar letak jari di mulut. Lama-lama nanti dia faham.

Tak boleh cakap sebarangan, silap haribulan dia akan cakap balik kat kita. Masa ni kita nak berkerut dahi pun tak guna, perkataan tu dah pun melekat kat otak dia.

Semakin kita marah, semakin banyak “bad word” yang keluar.

Tapi sebenarnya budak 4-6 tahun Potty Talk (bahasa kesat) tu normal. Sebab mereka masih lagi dalam proses experimentasi dengan bahasa.

Kalau anak pandai cakap kau diam, bodoh atau giler tu bukan kurang ajar ye tuan puan, tapi tu terlebih belajar namanya..

3 perkara ibu ayah kena buat

Ada 3 benda kita boleh buat bila berhadapan dengan anak yang suka Potty Talk supaya gejala negatif ni tak berterusan sehingga dewasa.

1 – Jangan Sentap!

Pertama sekali tak boleh sentap! Anak tu tak ada niat pun sebenarnya. Malah dia tak faham pun apa yang dia cakap. Dia main hentam je, kan anak masih dalam fasa experimentasi bahasa lagi.

Daripada sentap lepas tu marah atau jentik mulut anak baik peluk dan cium dahi dia. Dapat juga pahala sebab sabar dan serotonin meningkat jadi gembira anak beranak.

2 – Bertenang

Bawa bertenang. Bila kita mampu bertenang baru kita mampu untuk kawal mulut supaya tak terkeluar lebih banyak lagi “bad word”.

Dan hanya dalam keadaan tenang sahaja otak kita boleh berfikir secara rasional. Kalau tak memang otak emosi la yang berkuasa. Habis semua sumpah seranah nenek moyang kita semua keluar.

3 – Jangan gelabah atau terkejut

Dan yang terakhir kena buat buat “cool” bila depan anak. Anak cakap bodoh kita senyum, anak cakap giler kita senyum. Barulah anak kita tak cepat mengamuk bila orang mengata dia nanti.

Awas! Sekali anak “detect” potty talk tu beri kesan pada kita, anak akan anggap ia sebagai “powerful word”. Dia akan guna lagi dan lagi powerful word tu untuk hukum kita. Tak mustahil dia akan guna juga dekat kawan-kawan dia nanti.

Rumah ni ibarat makmal untuk anak-anak buat experimen. Apa sahaja yang dia nampak dan belajar dari luar rumah dia akan uji kat dalam rumah.

Mak ayah la selalu jadi mangsa ujikaji anak-anak. Itu sebab mak ayah kena beri hasil yang baik supaya anak-anak tak tersalah belajar.

Ingat! Anak adalah bayangan mak ayah.


Nak Hilangkan Kesan Mekap Pada Tudung, Ibu-Ibu Cuba Cuci Dengan 2 Campuran Ni!

Kesan kotoran dari alat solek terutama bedak melekat pada tudung memang sukar untuk ditanggalkan. Nak nak lagi bagi mereka yang memiliki kulit wajah jenis berminyak atau mereka yang suka memakai alat solek.

Adakalanya mengambil masa yang lama nak hilangkan kotoran tersebut mungkin pencuci yang digunakan kurang berkesan. Nak gosok lebih-lebih bimbang rosak pula tudung tu terutama jenis fabrik lembut.

Majalah Keluarga berkongsi petua bagaimana mahu menghilangkan kesan minyak dari alat solek yang terkena pada selendang.

Tip ini adalah daripada puan Tyma Saidini menerusi laman facebooknya. Jom cuba.

“Assalammualaikum girls semua ..kat sini tyma nk share tip cuci shawl yang ada kesan minyak muka .. girls memang suka mekap kan tapi bila cuaca panas muka kita mula pecah minyak dan minyak dari krim faundation menepek pada shawl .. susah nak hilankan kotoran lepas mencuci ..

“Dulu pernah cuba buat cara yang viral dengan letak bedak baby sebelum rendam dengan pencuci.. tapi gagal tak jadi apa .. tapi tyma buat je camni ..bilas dengan air pencuci kemudian letak bedak serbuk sekali. Kalau nak tahu hasil silakan mencuba . Tyma pakai Carrie Junior punya bedak serbuk.

Tip Tanggal Kotoran:

1) Masukkan tudung ke dalam baldi dan letakkan bahan pencuci yang biasa anda gunakan.

2)Kemudian masukkan air dan campurkan sekali bedak (tidak kira jenama). Gosok dengan lembut dan bilas bersih.

Cara ini bukan sahaja mudah dilakukan dan apa yang pasti, cukup berkesan untuk menanggalkan kesan makeup pada selendang.

Selamat mencuba!

Sumber : Tyma Sadini


“Kena Berlajar Berjalan Balik Kalau Nak Cepat Sembuh”-Kuza Buat Fisioterapi & Ramai Doakannya!

Tiada bumi yang tidak ditimpa hujan dan tidak ada juga manusia yang tidak ditimpa sakit. Begitulah resam kehidupan ini selain menikmati kesenangan, kebahagian dan keseronokan, sakit juga datang dan pergi menjadi sebahagian bentuk ujian dalam kehidupan ini.

Memetik berita yang dikongsikan di page artis malaysia, dikatakan pelakon Kuza menderita sakit lutut hampir sebulan selepas mengalami kecederaan ‘chondral’ pada bahagian kaki kanan. Kuza atau nama sebenarnya Tengku Sariza Tengku Muzani, 48, berkata, kecederaan itu menyebabkan lututnya tidak dapat dibengkok selain sukar untuk bersila.

“Saya kena sakit itu ketika sedang berjalan. Ingatkan sakit biasa saja tapi ia tidak hilang dan lama-lama jadi bengkak selain ada cecair dalam lutut. Lutut saya mula tak boleh nak bengkok dan susah bersila. Saya cuba urut sendiri dan sapu ubat tapi tidak juga hilang selepas hampir sebulan,” katanya.

Lebih Baik Jumpa Doktor

Kuza akhirnya membuat keputusan mendapatkan rawatan doktor dan hasil pemeriksaan mendapati bahagian dalam lutut memang ada kecederaan. Menurut Kuza, dia sudah menjalani pemeriksaan Pengimejan Resonans Magnetik (MRI) dan x-ray serta prosedur wajib lain.

Katanya, kecederaan itu mengambil masa beberapa minggu untuk sembuh. Dalam pada itu, dia juga mengingatkan orang ramai supaya tidak mengambil mudah mengenai sakit lutut seperti itu.

“Daripada pengalaman saya, sesiapa yang ada rasa sakit lutut dan tak juga baik-baik, lebih baik pergi jumpa doktor pakar. Jangan dibiarkan sebab kalau sudah teruk akan mudarat pada diri kita,” ujarnya.

“Doakan Saya…”

Terdahulu, Kuza berkongsi gambarnya bertongkat dan sukar berjalan menerusi Instagram. Dia turut dihujani komen mendoakan supaya cepat sembuh oleh rakan artis serta pengikutnya.

Ujarnya, “Alhamdulillah sy beransur pulih.. tak boleh manjakan sangat kaki kena jugak berlajar berjalan balik kalau nak cepat sembuh..Hati kena kuat kena tahan rase sakit sikit ,kena cuba jalan .Doakan saya cepat sembuh.🤲🏻🤲🏻🤲🏻🤲🏻🤲🏻”

“This is my journey… keep going..slowly but surely.. Nanti saya akan share macammane saya injured lutut ye…”

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


“Arwah Solat Lama Berbanding Biasa.” 42 Hari Hilang & 2 Ramadan Ditemui Tidak Bernyawa, Kakak Kongsi Momen Terakhir Arwah Adik!

Baru tiga hari umat Islam menyambut ramadan, keluarga ini menerima khabar duka bila mana anak yang hilang sejak 42 hari yang lalu ditemui meninggal dunia.

Tanda tanya kehilangan Ahmad Farid Ahmad Alaudin, 19 akhirnya terjawab selepas mayatnya ditemui orang awam di Kilometer 281.8 Lebuhraya Utara Selatan (PLUS) arah utara, jam 12 tengahari semalam.

Menurut kakak arwah, Nur Syafiqa Alaudin, kali terakhir dia melihat arwah adalah pada 13 Mac yang lalu.

“Tiada kelakuan ganjil dari arwah tetapi kebelakangan ini, dia solat agak lama berbeza seperti lazimnya. Arwah juga ada meminta dibelikan baju Melayu berwarna putih dan hajatnya itu sudah disempurnakan serta arwah sempat menggunakan sekali baju berkenaan.

Sementara itu, seorang lagi kakak arwah, Ain Alaudin turut memuat naik menerusi facebook mengenai kisah kehilangan adiknya yang akhirnya ditemui dalam keadaan yang sayu.

Kami lima beradik, dia paling bongsu. Dia tak ramai kawan. Dari sekolah rendah ke sekolah menengah sampai belajar pun tetap tak ramai kawan. Dia bukan seorang yang kaki lepak kaki rempit atau sosial. Bukan dia orangnya.

Kali terakhir melihat kelibatnya pada 13 Mac 2020 lebih kurang jam 8.30 malam. Arwah minta izin kat ayah ibu nak ke kampung kawan sekerja di Tangkak. Ayah dan ibu dengan izin melepaskan arwah pergi. Dua hari kemudian ibu telefon tapi tak di jawabnya. Ibu bersangka dia baik-baik saja.

Pada Isnin 16 Mac 2020. Pagi, ibu telefon Ijam (sepupu) yang sama tempat kerja, sebab nak tau keadaan arwah..pastinya arwah tak datang kerja. Kebiasaannya walau macam mana lambat dia tetap balik rumah. Bila dah telefon kawan sekerja yang berasal dari Tangkak tu rupanya mereka tak jadi ke Tangkak malam tu. Selidik punya selidik rupanya arwah ke Ampang seorang diri. Kawan dia di Ampang adalah orang terakhir yang jumpa dengan arwah. Lebih kurang jam tiga lebih pagi arwah gerak dari Ampang untuk balik ke Melaka mengikut kata kawan arwah di Ampang.

Aduan polis telah di buat sehari sebelum PKP. Usaha kami untuk mencari arwah pada mulanya di Hospital Ampang kerana waktu berita kehilangan arwah ditular, ramai yang wasap..telefon untuk bagitahu penemuan yang arwah kemalangan. Aida (kakak arwah) keluar masuk turun naik Hospital Ampang dan Hospital Seremban untuk buat pengecaman mangsa kemalangan tanpa indentiti tapi tetap tak jumpa. Aida dalam perjalanan balik sepanjang perjalanan memang memandu kereta dengan sangat perlahan sambil memerhatikan di bahu jalan kalau-kalau terjumpa bangkai motor, yang pastinya memang tak jumpa apa-apa.

Hari berganti minggu
Minggu berganti bulan
Selepas empat puluh dua hari
Dua ramadhan
Akhirnya terjawab kehilangannya..

Anggota dari Balai Polis Durian Tunggal datang ke rumah jam 4 petang tadi untuk maklumkan berita penemuan mayat di kilometer 281-282 (anggaran) Highway Nilai – Seremban lebih kurang jam 12 tengahari oleh Peronda Plus. Arwah dibawa ke Hospital Seremban untuk proses bedah siasat. Dijangka Isnin kami akan ke Hospital Seremban untuk menjemput arwah pulang dan akan dikebumikan di tanah perkuburan terdekat.

إِنَّا لِلّهِ وَإِنَّـا إِلَيْهِ رَاجِعون
الجنة مثواه

“Al Jannatu Mathwah”
“Mudah-mudahan syurga menjadi tempat rehatnya”
.

اللَّهُمَّ اغْفِرْ لَهُ وَارْحَمْهُ , وَعَافِهِ وَاعْفُ عَنْهُ , وَأَكْرِمْ نُزُلَهُ , وَوَسِّعْ مُدْخَلَهُ , وَاغْسِلْهُ بِالْمَاءِ وَالثَّلْجِ وَالْبَرَدِ , وَنَقِّهِ مِنَ الْخَطَايَا كَمَا يُنَقَّى الثَّوْبُ الأَبْيَضُ مِنَ الدَّنَسِ ، وَأَدْخِلْهُ دَارًا خَيْرًا مِنْ دَارِهِ , وَأَهْلا خَيْرًا مِنْ أَهْلِهِ , وَزَوْجًا خَيْرًا مِنْ زَوْجِهِ , وَأَدْخِلْهُ الْجَنَّةَ , وَأَعِذْهُ مِنْ عَذَاب النّارِِ

Ya Allah Ya Tuhanku ampunilah dia rahmatilah dia, maafkanlah dia, muliakanlah kematiannya, lapangkanlah kuburnya, jadikanlah syurga sebagai ganti tempat tinggalnya dan berilah kesabaran kepada kami, semoga arwah di tempatkan di kalangan orang-orang yang beriman.
.

AlFatihah

. بِسْمِ ٱللَّهِ ٱلرَّحْمَـنِ ٱلرَّحِيم
ٱلْحَمْدُ لِلَّهِ رَبِّ ٱلْعَـلَمِين۞ ٱلرَّحْمَـنِ ٱلرَّحِيم۞
مَـلِكِ يَوْمِ ٱلدِّين۞إِيَّاكَ نَعْبُدُ وَإِيَّاكَ نَسْتَعِينُ۞ ٱهْدِنَا ٱلصِّرَطَ ٱلْمُسْتَقِيمَ۞صِرَطَ ٱلَّذِينَ أَنْعَمْتَ عَلَيْهِمْ۞ غَيْرِ ٱلْمَغْضُوبِ عَلَيْهِمْ وَلاَ ٱلضَّاۤلِّينَ۞

آمــــــــــــــــــين يا رب العالمين
.

Ahmad Farid Bin Ahmad Alaudin
011001 – 25042020
2 Ramadhan 1441H


Nak Kahwin Lebih, Bincang Dulu Dengan Isteri Pertama. Memang Ngeri, Gigil Kau Lebih Dari Akad Nikah Dulu. Tapi Itu Yang Kau Kena Hadap

Poligami antara isu yang mudah menjadi topik perbincangan dalam masyarakat kita sama ada secara serius atau sekadar untuk berjenaka. Namun tak semua orang suka bila bab ini dibangkitkan. Manisnya mungkin hanya pada kaum lelaki.

Jika suami berlaku adil, maka rumah tangga harmoni tanpa sebarang masalah. Tetapi sebaliknya jika suami berat sebelah. Pasti ada yang makan hati berulam jantung dengan sikap suami sebegini.

Sebagai ketua keluarga kepada dua bahtera, suami mesti berlaku adil dalam semua perkara.  Jangan sehingga ada pasangan merasakan mereka kurang kasih sayang atau tidak diberikan nafkah zahir dengan sama rata.

Dalam gembira berhari raya tadi, aku terima 1 mesej. Puan ini minta nasihat untuk masalah dia.

Ringkasnya begini;

Dia ini dulu janda. Ada 4 orang anak. Bertahun tanpa suami. Namun akhirnya bertemu dengan seorang lelaki. Lelaki tadi tak cerita latar belakang sebenar. Dah jatuh hati dan rancang nak kahwin baru tahu rupanya suami orang.

Atas pujuk rayu dan janji yang lelaki tadi beri, dia percaya. Berkahwin tanpa pengetahuan isteri pertama. Dekat Thailand sana. Ini berlaku pada tahun 2016 dulu.

Perkahwinan cuma dirasakan baik selama 5 bulan sahaja. Lepas itu isteri pertama tahu. Maka berlaku sengketa. Dia ditinggalkan. Suami dah tak balik bertemu dengan dia. Lebih setahun.

Tapi masih balas mesej. Macam biasa memberi janji itu dan ini. Cuma terbaru ini, dah beberapa bulan suami mendiam terus tanpa berita. Call tak dapat, mesej tak dapat.

Jadi dia tertekan.

“Akak cuba jadi madu yang tak banyak kerenah. Lebih setahun suami tak balik, akak tak paksa. Faham dengan keadaan. Mesej sahaja pun akak masih bertahan dan ok,” kata puan ini.

Dia kata lagi, “Saya cuba minta bantuan JAKIM. Saya hubungi JAKIM. Yang jawab panggilan saya seorang ustazah. Saya kena marah. Hina sangat ke isteri nombor 2 ni?”

Saya cuma balas nanti saya akan tulis sikit untuk puan ini. Sebab saya sendiri terganggu emosi bila ada cerita suami macam ini.

Ikutkan pengalaman cerita sekeliling banyak saya dapat bila berkahwin poligami ini diam-diam, ada 2 keadaan yang selalu berlaku.

Pertama; lepas isteri pertama tahu suami akan tinggalkan terus isteri kedua. Kalau tak secara terus, perlahan-lahan dia akan biarkan isteri kedua.

Ada kes saya jumpa isteri pertama tahu sahaja, tak sampai seminggu terus ceraikan isteri kedua. Dia ingat hati perempuan ni boleh buat main macam tu je. Baler.

Apa sahaja alasan suami ini tadi, dia akan tinggalkan isteri kedua. Yang lagi rumit dan teruk, sudahlah ditinggalkan, tergantung pula. Tanpa ada lafaz cerai. Tinggal begitu sahaja.

Jadi isteri kena tuntut fasakh. Buat semua urusan sendiri. Padahal sebelum itu berjanji macam-macam.

Kedua; lepas isteri pertama tahu, suami bergaduh dengan isteri pertama. Pung pang pung pang entah macam-macam. Sudahnya dia ceraikan isteri pertama.

Tinggalkan isteri dengan anak-anak. Kata isteri tak faham perasaan suami. Ah kau! Geram pula aku.

Jadi dia teruskan hidup dengan isteri kedua. Tanpa pedulikan dah isteri pertama tadi.

Baik, pada aku suami untuk keadaan pertama atau kedua, dua-dua setan.

Haa! Kan dah.

Kau nak kahwin lebih daripada 1, perkara pertama kau kena jaga adalah tanggungjawab. Itu tugas kau terhadap 2 jiwa yang kau kena jaga.

Termasuk dalam hal tanggungjawab juga adalah kau berani nak berdepan dengan isteri beritahu yang kau nak kahwin lagi.

Teringat kata-kata seorang ustaz ni, dia ada 2 isteri. Dua-dua isteri tadi tinggal serumah.

Dia kata, “kalau nak kahwin lebih pun tak berani nak cakap dekat isteri pertama, apa jaminan dia berani nak berdepan dengan banyak lagi ujian dengan isteri-isteri lepas ni?”

Iya, betul lah tu. Sebab tu aku tak sokong kau nak berkahwin lebih tapi diam-diam. Kalau hal sebesar ini kau diamkan, apa lagi pula yang kau diamkan dekat luar sana.

Jadi macam yang aku pesan sebelum ni, nak berkahwin lebih ni, kau bincanglah dulu dengan isteri pertama. Memang ngeri. Aku faham.

Gigil kau akan lebih daripada masa kau nak akad nikah dengan isteri kau dulu. Tapi itulah yang kau kena hadap.

Bagi rasional apa yang kau nak kahwin lebih. Apa pula usaha yang kau akan buat lepas dah hidup ada 2 isteri nanti.

Begitu. Kalau ini kau tak berani nak buat, elok kau tangguh lah hasrat kau tu. Serius ni aku pesan.

Dah, aku nak fikirkan jawapan untuk puan tadi. Kau tolong doakan aku ya.

Sekian.

Firdaus Mokhtar,
Wahai Tuhan, kuatkanlah.


Isteri ‘Blur’ Di Mahkamah Bila Hakim Tanya ‘Apa Puan Nak’.- Peguam Syarie

Isteri ‘blur’ di Mahkamah bila Hakim tanya ‘Apa puan nak?’

Bahagia itu idaman semua pasangan suami isteri. Namun siapa sangka rumahtangga yang bahagia juga dilanda badai.

Setiap isteri harus tahu hak-haknya dalam rumahtangga termasuk selepas perpisahan dalam rumahtangga.

Ikuti perkongsian Peguam Syarie, Fahmi Ramlip moga jadi pandua buat para isteri.

Minggu lepas, saya menghadiri satu kes di Mahkamah Tinggi Syariah. Saya tak mahu sebut dimana. Tapi, saya nak kongsi kisah yang saya terpaksa lihat dan dengar dari tepi sahaja, sebab bukan kes klien saya.

Ada satu pasangan suami isteri yang dipanggil dihadapan Hakim. Kes Permohonan Poligami yang difailkan oleh suaminya.

Waktu kes mereka dipanggil oleh pembantu Hakim, saya berada di tepi. Di meja Peguam Syarie. Kes mereka tidak diwakil oleh mana-mana pihak.

Yang jadikan saya stress kat tepi tu adalah, keadaan wanita yang saya rasa isteri pertama lelaki tersebut, macam tak tahu apa-apa bila dihadapan Hakim.

Saya tahu, dia mungkin setuju untuk benarkan suaminya berpoligami. Saya pun tak kisah bab tu. Saya suka kalau laki yang nak poligami buat cara betul.

Yang saya tak suka dan kesian adalah, wanita yang pergi ke Mahkamah tapi dia macam ‘blur’ dan tak tahu nak mintak apa haknya.

Hakim pun siap bagi ‘hint’ lagi, ‘Puan tak nak declare apa-apa ke macam rumah puan sekarang?’

‘Takpalah tuan, dia dah sedia rumah kat saya’. Haihhhhh. Saya kat tepi masa tu, perati jer suaminya senyum lebar. Hakim pun tanya kalau-kalau suami pesan jangan cakap apa-apa depan Hakim.

Sengih-sengih ja puan ni.

Aduhai.

Saya kat tepi tu, berbulu ja tengok. ‘Kenapalah puan ni tak follow saya”, ujar saya dalam hati.

Apa yang perlu isteri buat bila terima permohonan poligami?

Kalau anda mungkin marah itu biasa. Kalau anda mungkin setuju dan tak marah pun itu biasa. Tapi, tolong jangan tak pergi ke Mahkamah bila dipanggil.

Bila dihadapan Hakim, Hakim hanya nak tahu, jika anda setuju poligami ini, apa hak yang anda nak direkodkan. Ini kuasa Hakim. Mintak direkodkan Nafkah Diri anda ikut keperluan yang anda perlu.

Kedua, mintak direkodkan Nafkah Anak untuk anak-anak anda. Rekod ikut keperluan, bukan ikut ala kadar. Kalau Nafkah Anak dan Nafkah Isteri pun suami takat nak bagi ala kadar, baik tak payah la poligami.

Apa yang paling penting untuk rekod lagi?

Pada saya yang paling penting adalah rekodkan tentang Harta Sepencarian. Anda kena tahu, kes Harta Sepencarian adalah kes yang rumit di Mahkamah jika satu pasangan bercerai dan nak buat tuntutan tersebut.

Biasanya perbicaraan kes Harta Sepencarian ini makan tahun dan perlukan segala macam bukti untuk perbicaraan. Tapi, bagi isteri yang dapat Tuntutan Poligami, anda diberi keistimewaan untuk mintak Hakim ‘declare’ sebagai perintah, apa sahaja Harta yang suami anda ada sekarang sebagai Harta Sepencarian tanpa perlu bicara.

Bahkan, anda boleh mintak diisytiharkan ‘1/2’ atau separuh bahagian milik anda walaupun suami yang beli 100%. Orang lain nak dapat 1/3 bahagian pun sukar jika bicara kes Harta Sepencarian.

Kenapa penting rekod Harta Sepencarian ini?

Sebagai isteri, anda kena tahu, meskipun suami beli 100% rumah dan sediakan untuk anda, mungkin benar itu adalah Harta Sepencarian. Tapi, jika tidak ada Perintah, andai berlaku kematian suami, Rumah itu tetap dikira pusaka dan perlu dibahagi secara Faraid.

Melainkan anda dapat Perintah Harta sepencarian. Nak dapat perintah 1/2 bahagian, anda perlu ada bukti yang anda juga ada sumbangan langsung terhadap pembelian rumah tersebut.

Apa jadi kalau suami mati, dan tak rekod Harta Sepencarian?

Rumah dan segala harta itu akan dibahagi secara Faraid. Kalau anda ada anak, bahagian faraid anda adalah 1/8. Namun, jika suami anda berpoligami, mungkin dua isteri, bahagian anda akan jadi 1/16.

Itu belum kira jika suami ada 3 atau 4 isteri. Lagi kecil bahagian pusaka anda. Dan tak semena-mena, anda terpaksa naik turun Mahkamah hanya untuk ‘declare’ Harta Sepencarian dan berlawan dengan semua ahli waris.

Itu kalau mati. Kalau anda diceraikan sewaktu hidup, selepas cerai anda nak kena lantik peguam bagi failkan Harta Sepencarian. Itu pun jika Harta itu masih ada. Kalau rumah sudah dijual sebelum cerai, jenuhlah anda naik turun Mahkamah.

Kalau Tuan Fahmi di tempat isteri, apa yang tuan akan buat?

Jangan tak pergi langsung. Lagi rugi. Suami boleh ‘kuak bebas’ depan Hakim. Kalau saya kat tempat isteri pertama tu, saya mungkin tak marah kalau suami saya mampu dan berkemampuan untuk poligami.

Tapi, saya akan mintak rekod Nafkah diri sebagai isteri RM1000 sebulan at least, Nafkah Anak seorang RM600 at least seorang setiap bulan, RM300 untuk baju raya dan RM400 untuk perbelanjaan awal persekolahan.

Harta Sepencarian confirm, semua harta yang suami beli, saya nak mintak Mahkamah ‘declare’ 1/2. Kalau ada yang saya keluarkan duit lebih, saya nak mintak 2/3 bahagian.

Lagi satu, saya nak mintak suami sediakan Hibah Takaful RM1 juta sebagai simpanan dan tinggalan jika berlaku kematian. At least, hak saya selamat selepas kematian suami. Dan bolehlah saya nak survive dengan baik dan selamatkan Harta pusaka arwah.

Kesimpulan,

Saya sangat berharap, perkongsian saya ini sampai kepada lebih ramai wanita. Jangan pergi ke Mahkamah dalam keadaan yang anda tak tahu apa-apa.

Rugi. Tersangat rugi.

Sumber: Fahmi Ramlip


Takwim Sekolah 2022 Ada Ibu Ayah Keliru, Nak Mudah Faham Ni Infonya!

Apabila Kementerian Pendidikan Malaysia (KPM) telah mengumumkan sesi persekolahan baharu untuk penggal ke tiga (2021/2022) bagi tahun ini di mana sesi tersebut adalah bermula pada 2 Januari hingga 20 Mac 2022 bagi sekolah di negeri Kumpulan A manakala bagi sekolah di Kumpulan B mulai 3 Januari hingga 20 Mac 2022. Ramai juga ibu ayah yang keliru dan tidak pasti dengan sesi persekolahan anak-anak mereka.

Ini sebagaimana memetik berita yang dikongsikan oleh Sinar Plus, sesi persekolahan penggal tiga KPM adalah dijadualkan susulan pandemik Covid-19 melanda negara.

*Kumpulan A : Johor, Kedah, Kelantan dan Terengganu.

*Kumpulan B : Melaka, Negeri Sembilan, Pahang, Perak, Perlis, Pulau Pinang, Sabah, Sarawak, Selangor dan Wilayah Persekutuan Kuala Lumpur, Labuan dan Putrajaya.

Bantu Murid Kuasai Silibus

Penangguhan tersebut bertujuan membantu murid-murid menguasai silibus yang tercicir ketika sekolah ditutup dalam tempoh Perintah Kawalan Pergerakan (PKP) yang lalu.

Malah dalam kenyataan media sebelum ini, Menterinya, Dr Radzi Jidin telah memaklumkan bahawa sesi persekolahan tahun 2022 akan dianjakkan kepada bulan Mac, berbanding bulan Januari seperti selalu.

Walaupun telah dimaklumkan awal, orang ramai khususnya ibu bapa dilihat sedikit keliru dengan pengumuman takwim persekolahan atau Kalendar Akademik Sesi 2022/2023 yang baharu semalam.

Ramai yang mengatakan pening dengan takwim yang baharu yang dikeluarkan.

Justeru buat ibu bapa semua, tak perlu pening dan keliru, ini info penting yang mudah nak faham;

1. Sesi sekolah sekarang (2021/2022) akan berakhir 10 Disember ini. Cuti sekolah pada 11 Disember hingga 1 Januari 2022.

2. Sesi sekolah penggal tiga (2021/2022) pada 2 Januari hingga 25 Febuari 2022.

3. Cuti penggal tiga bermula 26 Febuari hingga 20 Mac 2021.

4. Penggal satu (2022/2023) bermula pada 21 Mac hingga 3 Jun 2022.

4. Cuti penggal satu (2022/2023) pada 4 hingga 12 Jun 2022.

Moga ALLAH membantu memudahkan semua urusan anak-anak kita bersekolah sebaiknya, insya-ALLAH.

Semoga bermanfaat!


‘Senior HR Manager’ Bebas Hutang Sebelum Usia 40 Tahun, Pilih Bersara Awal

Nak hidup tenang tanpa hutang adalah impian semua orang.

Mana taknya jika tiada masalah kewangan tentu dapat bersara awal.

Begitulah yang dilakukan oleh wanita ini, Marlia Ramli yang berjaya pencel awal sebelum usia 40 tahun.

Jawatan akhir Senior HR Manager, Marlia mengambil keputusan untuk meninggalkan kerjayanya.

Nak tahu rahsianya jom ikuti perkongsiannya.

1) Patut ke beli Vellfire?
2) Patut ke pakai iPhone latest edition?
3) Patut ke pencen muda?
4) Patut ke beli rumah rehat i.e di tepi pantai?
5) Patut ke bercuti setiap 3 bulan sekali?

Anda tanya orang yang betul. Sebab akak dah buat semua nombor 1 hingga nombor 5 sebelum genap usia 40 tahun.

Jawapan akak? Patut… Sekiranya anda faham tujuan kehidupan.

✅ Akak buat semua itu selepas checklist kewangan akak selesai semua. Hutang -hutang pun hanya berbaki rumah-rumah yang disewakan.

✅ Akak pencen setelah puas berkerjaya 18 tahun dengan jawatan Senior HR Manager. Di Multinational Company. Alhamdulillah gaji selesa, travel merata dunia.

✅ Rumah kediaman yang selesa keluarga telah kami diami berbelas tahun. Barulah beli rumah rehat di tepi pantai dan travel ke sana sini sinun.

✅ Saving yang unlimited dan Insya’allah boleh bertahan lama. Barulah akak dan suami beli Vellfire dan Veloz.

✅ Hutang rumah-rumah pelaburan diselesaikan secara berperingkat. Clean and clear. Nak selesaikan semua by cash pun Insya’allah mampu.

✅ Replacement income berbentuk pasif. Tak kerja pun Insya’allah pendapatan berpanjangan. Kalau nak minum Starbuck hari-hari pun Alhamdulillah okay je.

✅ Zakat sedekah dan amal baik konsisten dilakukan secara tetap setiap bulan.

Sampai satu tahap, tak perlulah masih nak berjimat. JANGAN KUFUR NIKMAT. Nikmati rezeki yang Allah bagi dengan rasa syukur.

Cuma jangan terlebih kemampuan. Berbelanja setakat paras maksimum 50% pendapatan Insya’allah okay je. Lebihan? Kekal sendatkan tabungan.

Akak percaya, ketika susah kita bersabar. Ketika senang, kita bersyukur. Nikmati hidup dan hargai orang yang disayangi.

Allah Pemurah yak’amat. Yang penting? Harta benda yang kita bina adalah hasil berbuat baik dan tidak sentuh hak sesiapa. Jika terlebih mampu, tak perlu jimat yang keterlaluan.

Tak dosa pun memiliki rumah besar, kereta selesa dan gadget yang baik jika kewangan berada dalam kawalan kita sepenuhnya.

Malah, dengan semua keselesan ini, boleh menjadi asbab kekayaan berganda.

Salam Sayang

Sumber: Marlia Ramli


“Kerana Pod, Dada Saya Ditebuk…”- Anak Muda Ni Kongsi Padah Hisap Pod, Jadikan Iktibar!

Pengalaman merasai kesakitan hingga menyebabkan kesan yang serius tentunya akan memberi impak kepada diri seseorang. Begitu juga kisah seorang anak muda ini apabila terus nekad untuk berhenti menghisap pod (rokok elektronik) apabila paru-parunya mengalami kebocoran yang memaksa ditebuk serta merta!

“Apa yang berlaku membuatkan saya serik dan menjadi titik permulaan untuk berhenti menghisap pod (rokok elektronik),” kata Faizin Azmi.

Kisah Faizin telah mendapat perhatian selepas dia berkongsi pengalamannya dimasukkan ke hospital  hingga dadanya ditebuk menerusi Twitter.

Memetik berita yang dikongsikan myMetro, difahamkan Faizin, 24, kini menerima rawatan di sebuah hospital swasta selepas mengalami ‘spontaneous pneumothorax’ atau paru-paru bocor mengejut kesan ketagihannya terhadap pod.

Mengimbau kembali di hari kejadian, ujarnya “Kira-kira jam 9 pagi kelmarin (Khamis), saya terjaga daripada tidur dan ke tandas. Ketika itu, saya berasa dada sempit dan ingatkan terseliuh otot (muscle sprain) jadi sapu minyak angin tetapi sempat beritahu emak sebelum tidak sedarkan diri.”

“Selepas terbangun, hari sudah petang dan saya sedar dada sudah ditebuk dan dipakaikan tiub pada badan. Apa yang saya ingat ketika itu adalah saya dipakaikan alat bantuan pernafasan dan dipindahkan dari Hospital Putrajaya ke hospital sekarang,” katanya.

Faizin berkata, keadaannya kini bertambah baik cuma masih perlu berehat dan mendapat rawatan di hospital. Dimaklumkan juga di dalam wad, dia ditemani ibubapanya.

Tinggi, Kurus & Perokok Tegar Berisiko Alaminya

“Menurut doktor, pneumothorax berlaku akibat cecair daripada pod yang saya hisap tersumbat di dalam paru-paru dan mereka yang tinggi, kurus dan perokok tegar adalah individu berisiko mengalaminya.

Saya akui seorang penghisap pod tegar dan menjadikannya (pod) alternatif selepas berhenti merokok kira-kira tujuh tahun lalu.

“Pernah juga terfikir untuk berhenti sebelum ini namun agak sukar kerana saya sendiri sudah merokok sejak berusia 14 tahun jadi sudah lama ketagih.

“Apa yang berlaku ini mungkin ada hikmahnya dan saya bersyukur diberi peluang kedua oleh Allah untuk hidup. Semoga ia menjadi asbab saya berhenti (menghisap pod) buat selamanya,” kata penuntut Ijazah Sarjana Muda Pengurusan Perniagaan di Universiti Heriot-Watt, Putrajaya di akhir perbualan.


PKP Tempoh Eratkan Hubungan Suami Isteri. Sweetnya Cara Lelaki Ni.

Sejak tempoh Perintah Kawalan Pergerakaan diadakan untuk memutuskan rantaian virus Covid-19, pelbagai reaksi di paparkan oleh rakyat Malaysia ketika di rumah melalui media sosial.

Menerusi FB, Muhammad Hassan, beliau berpendapat ketika tempoh PKP, suami isteri dapat mengeratkan lagi hubungan.

Ikuti perkongsiannya.

MANFAATKAN MASA BERSAMA

Saya percaya jika para suami selalu kedapur,selalu uruskan rumah hatta pakaian isteri pun kita tau kat mana,dia suka pakai baju apa time tidur,suka pakai baju apa time waktu begini.

Insyaallah dalam tempoh RMO ini kita tidak akan rasa boring duduk di rumah. Kita akan lebih seronok untuk layan keluarga.

Bagi saya,tempoh ini sangat berharga. Sangat dapat dimanfaat sepenuhnya. Banyak perkara boleh buat,banyak perkara boleh sembang,boleh meluahkan,boleh bercerita.

Malam tadi lama saya dok sembang dengan wife tentang awal perkenalan kami. Rasa bahagia tu sampai sekarang.

15 hari berlalu. Sepatutnya dalam tempoh 15 hari itu cinta kita semakin mekar,kasih sayang semakin terluah,rindu dapat dilepaskan.

Sebelum ini selalu outstation,hanya bertanya khabar melalu telefon. 15 hari ini seronok sangat,setiap hari tanya khabar sambil kucup dahi isteri,setiap hari boleh picit-picit kaki. Setiap hari wife hidangkan kopi kegemaran saya.

MANFAATKAN PKP/ RMO

Sahabatku. Manfaatkan RMO ini dengan cinta dan kasih sayang. Cintai pasangan kita lebih dari diri kita. Cintai keluarga kita lebih dari orang lain. Cintai Allah dari Rasul lebih dari apa yang kita cintainya sebelum.

Masih berbaki 13 hari lagi. Manfaatkan dengan menatap sepenuh hati wajah orang yang tersayang. Peluk sepenuhnya agar cinta mekar di hati supaya kita akan merindui saat ini.

Selalui mencintaiMU.


Bila Rumah Konsep Apartment 4 Tingkat, Duduk 5 Keluarga, Konsep Kediaman Ini Raih Perhatian.

Inilah yang dikatakan ‘rumahku syurgaku.’ Kediaman ini iaitu 4 tingkat dengan duduk 5 keluarga telah meraih perhatian ramai. Mana taknya semua anak-anak duduk dalam satu rumah walaupun sudah berumahtangga.

Perkongsian pemilik facebook, acaiijawe  berkongsi sebuah kediaman di Arab Saudi yang mengunakan pendekatan begitu.

Dia teruja dengan konsep berkenaan memuji sikap pemilik kediaman itu. Katanya keluarga berkenaan telah membeli tanah dan membina kediaman gaya apartment bagi memuatkan 5 buah keluarga. Malah katanya lagi, cara ini menjimatkan kos dan mengeratkan hubungan antara satu sama lain.

Seterusnya ikuti perkongsian inspirasi ini.

Semalam dapat jemputan dinner dari saudara belah wife yang dah 50 tahun menetap di Makkah.

Mak ayah je boleh cakap melayu (banjar) dengan fasih. Anak-anak semua lahir di Saudi.
Nak kongsi sikit cara hidup mereka di sini.

• Itu belum appetiser, desert, buah-buahan selain main course ni.
• Sebab tu dapur mereka luas. Mereka jenis rajin masak banyak dan jemput tetamu ke rumah.
• Rasa teruja lihat setting dapur orang arab.
• Ini baru dapur rumah mak ayah. Anak-anak ada dapur sendiri.
• Dari luar rumah semua nampak kotak. Dalam cantik. Elak cuaca extreme.
Kesimpulan. 2 benda aku belajar.
Design rumah mesra keluarga dan meraikan tetamu.
Anak2 mereka yang tak fasih melayu pun berusaha sungguh-sungguh cuba borak dengan kami.
Lepas berjemaah Isya’ mereka hantar semula kami ke hotel. Setiap orang dapat hadiah lagi
Begitulah.

Ruang Rumah Yang Luas

Sumber: acaiijawe

Keluarga Talk: Mengukir Bahagia Tidak Semestinya Harus Korban Diri


Bukan Sekadar Mengungkap Atau Mengimpikan “Isteri Yang Solehah”, Ini Yang WAJIB Suami Lakukan. Deep Pekongsian Lelaki Ini!

Perkahwinan menyatukan dua hati dan jiwa dalam satu ikatan. Manisnya hubungan itu apabila sama-sama membantu dan bersatu dalam melayari alam rumah tangga.

Bagi seorang isteri, tiada yang lebih diharapkan selain mahu menjadi yang terbaik dan solehah di suami tersayang. Bahagia seorang suami terletak di tangan seorang isteri, begitu juga sebaliknya.

Sebagai ketua keluarga, sudah pasti suami mengharapkan isterinya sentiasa menurut katanya. Isteri yang solehah ialah seorang isteri yang sentiasa patuh dan taat kepada suaminya. Namun adakah memadai hanya isteri yang dituntut untuk menjadi solehah. Bagaimana pula dengan suami tonggak rumahtangga?

“Isteri tak automatik jadi solehah…”

Tanya mana-mana suami, semua akan jawab, nak isteri yang solehah…

”Semoga dia dapat menjadi seorang isteri yang solehah…”

Tapi, saat kita kawin dengan dia, kita takkan dapat secara automatik, dengan segera, “seorang isteri yang solehah”…sebagai suami, kita bertanggungjwb bentuk dia, bimbing dia dan didik dia ke arah “solehah” yang kita nak tu…

Bukan sekadar mengungkap atau mengimpikan “isteri yang solehah” tanpa perlu berbuat apa-apa… kemudian fikir, kalau dia free hair, pakai ketat-ketat,  tak tutup aurat, dan kita pulak sebagai suami tak kata apa-apa,  tak tegur,  tak nasihat, kita biar, maka adakah itu ciri-ciri “solehah” yang kita nak dari seorang isteri?

Solehahnya seorang isteri itu dengan solehnya seorang suami…

Saya kata macam ni sebab, kalau suami itu tahu hukum hakam agama, tahu perintah dan larangan agama, maka dia akan nasihat tak isterinya untuk tutup aurat? Dia akan tegur  tak cara pemakaian isterinya, perbuatan & tingkah laku isterinya? Hatta sebelum jadi isteri lagi dia dah tegur, dah nasihat sebab dia tahu batas-batas yang dibenarkan dalam agama…

Apa yang boleh, apa yang tak boleh…

Katakanlah kita dapat isteri yang baik, yang “hampir solehah” dan kita pula kurang baik…isteri tegur, isteri nasihat, kita pulak tak dengar, kita tak nak terima…agak-agak sampai bila dia boleh mengekalkan “kebaikan” dan “kesolehan” dia tu? Agak-agak sampai bila dia boleh bertahan dengan perangai kita? Baik macam mana pun seseorang tu, kalau hari-hari dia mengadap perkara yang menguji kesabaran dia, lama-lama kebaikan dia boleh pudar & hilang, dan dia boleh berubah…

Jadi, kalau kita nak isteri kita jadi solehah, maka tanya diri sendiri, apa yang kita “dah buat” untuk dia jadi solehah…

Renung-renungkan dan selamat beramal…


Buat Sendiri Aiskrim Lagi Mudah & Menjimatkan . Lelaki Ini Kongsikan Resipinya. Yang Penting Sihat Untuk Anak-Anak.

Kalau sebut aiskrim, pasti anak-anak yang paling teruja. Tak kira apa jua perisa kalau dapat memang tersenyum lebar masing-masing.

Namun, ibu-ibu kena juga ambil berat bab bahan yang digunakan dalam aiskrim. Antara kandungan paling banyak adalah gula.

Lebih mudah, buat je sendiri. Lagi bagus kerana terjamin kebersihannya serta menjimatkan. Paling penting ia menyihatkan.

Cuaca panas sekarang, jadi saya nak kongsi satu lagi resepi #BuatSendiriAiskrimRingkas saya. Yang penting aiskrim ini MENYIHATKAN!!!!

Bahan-bahan mudah:
a) Limau (nipis/kasturi/lemon)
b) Madu
c) Air masak
d) Buah-buahan

Langkah 1: Dalam jag berisi air kosong, masukkan madu dan perahan limau secukup rasa. Kacau biar madu larut dalam air. Saya guna campuran limau nipis dan limau kasturi, secukup rasa, supaya air/aiskrim nanti rasa masam manis yang best.

Jadikan #AktivitiBersamaAnakAnak: Anak-anak tolong kacaukan air.

Jika termasukkan biji limau, buang/tapis ye.

Langkah 2: Masukkan buah kesukaan kita ke dalam bekas aiskrim. Tak perlu susun pun, masukkan saja. Campurlah buah apa pun tak apa. Saya guna kiwi dan strawberi saja (buah ini saja ada dalam peti sejuk rumah, saya buat malam selepas balik kerja).

Kalau tak nak guna icecream mould, boleh guna plastik aiskrim pun menarik juga. Jadi aiskrim Malaysia kan…

Jadikan aktiviti bersama anak-anak: Ibu ayah potong buah, anak-anak tolong susun/letak buah.

Langkah 3: Masukkan air madu limau ke dalam bekas aiskrim kita. Sejuk bekukan semalaman.

Siang (esoknya), lepas anak-anak balik sekolah, boleh makan! Besttttttttt…..

Anak-anak makan banyak pun kita sebagai ibu bapa tak risau sangat, sebab aiskrim yang menyihatkan. Bukan macam aiskrim yang dijual di kedai.

Resepi aiskrim susu yang lepas: https://www.facebook.com/story.php?story_fbid=10156043904130736&id=714725735

Cubalah 🙂

Buah tu boleh tukar kepada mangga, anggur, betik, pergggghhhh mesti best!

Jom #SHARE post ini.

#DiariPapaSyahr #KeluargaDrSyahr #DapurDrSyahr #SuamiMasak #ParentingDrSyahr #AiskrimHomemade 04/04/2019


Rupanya Perut Kerap Berangin Ada Kaitan Dengan Cara Kunyah Makanan!

Sejak kecil kita selalu ditegur oleh ibu ayah agar makan jangan gelojoh. Hal ini bukan sahaja mendidik diri kita untuk makan dengan sopan dan beradab semata-mata.

Bahkan menguyah makanan dengan perlahan memberikan kita rasa lebih menghayati keenakan makanan tersebut. Tidak itu sahaja, ia juga memberi impak pada kesihatan.

Ini sebagaimana perkongsian info daripada Dr Erna Nadia di akuan facebooknya. Menurutnya ada kaitan dengan cara kunyah dan berlakunya angin dalam perut.

Nak tahu detail, jom kita baca perkongsian penuh daripadanya. Diharapkan selepas ini ada kesedaran untuk kita ubah cara menguyah jika selama ini kerap sangat terasa sebu atau angin dalam perut.

Nikmati Makanan Dengan Sebaiknya

Kunyah makanan dengan perlahan bagus untuk bantu mencernakan makanan dengan elok. Bila pencernaan makanan elok, makanan mudah dihadam. Bila mudah dihadam, mudahlah lawas. Dan yang penting adalah tidak berlaku refluks gas atau yang kita suka sebut angin.

Makanan dihidang depan mata, baca bismillah dan doa makan dan hayati sedap kunyahan. Jangan makan dengan kalut kalut.

Bila kalut, makanan tak cerna dengan betul. Ini menambahkan lagi bebanan kerja pada sistem pencernaan kita.

Ala macam loji atau salur parit la. Kalau elok saja, smooth saja air lalu. Kalau ada benda besar, tersumbat la apa la.

Selain tu, kunyah makanan dengan tertib ni boleh bantu kita untuk nikmati rasa makanan tu yang dalam masa yang sama buatkan kita berasa cukup. Tak perlu tambah dah.

Kunyah makanan dengan elok, selain nampak sopan, juga boleh elakkan dari kita tergigit lidah/ gusi sendiri dan of course boleh elakkan tercekik.

Chill chill saja enjoy makanan dan minuman kita.

Tabiat yang baik memang kadang renyah untuk kita tapi kalau kita jadikan rutin, InshaAllah kita dah terbiasa.


Bimbang Keselamatan Anak, Wanita Ini Kongsi 7 Panduan Ketika Pilih Pengasuh.

Sebagai ibu yang berkerjaya, sudah tentu kita mencari pengasuh yang baik untuk memastikan anak-anak dalam keadaan selamat.

Namun, ada kalanya bimbang apabila kita banyak mendengar pelbagai kes dan kemalangan yang berlaku di taska mahu pun di rumah pengasuh. Ini sangat merisaukan kita.

Bagi yang bimbang untuk menghantar anak kepada pengasuh, boleh ikuti panduan yang disediakan oleh puan Nadia Bakar.

Seterusnya ikuti panduan ini.

Cari Pengasuh Untuk Anak

Mungkin ini rezeki. Kesemua pengasuh yang kami dapat baik-baik belaka. Dah ramai juga bersilih ganti waktu pengasuh tetap perlu bercuti, tetapi semuanya sangat bagus dan menyenangkan.

Alhamdulillah. Biasanya ada 7 perkara yang saya sentiasa buat ketika di dalam proses mencari dan apabila sudah berjumpa pengasuh yang terbaik buat anak-anak saya.

1. Sentiasa mulakan dengan doa.

Saya belajar tentang “doa dulu” sewaktu nak cari pengasuh lepas bersalinkan anak kedua, Annur.

Waktu tu memang “terpaksa” minta sungguh-sungguh pada Allah sebab pengasuh yang sepatutnya kami dah janji nak jumpa tiba-tiba dapat kerja di tempat lain.

Ya Allah!

Lagi seminggu saya dah nak masuk kerja semula ni. Mana pulak nak cari pengasuh dalam masa yang singkat? Dalam pada susah hati tu, tiba-tiba terdetik.

“Apa kata aku cuba doa yang spesifik?”

Waktu tu saya minta nak pengasuh yang baik, sama wavelength, yang boleh tolak ansur dengan kami, yang sayang anak kami macam anak dia sendiri.

Walau kita usaha macam mana sekalipun, tetaplah perlu minta petunjuk Allah sebab Dia jauh lebih tahu apa yang terbaik untuk kita kan? Jadi, nak tak nak kena letak doa sebagai usaha pertama.

Nak tahu, esoknya kami dapat pengasuh yang sama macam dalam doa saya. Sampai hari ni pun masih meremang lagi bila cakap pasal pengasuh yang ini.

2. Sentiasa kenali pengasuh.

Bab ni paling penting. Walau macam mana sibuk sekalipun, mesti selidik dulu siapa yang bakal menjaga anak-anak sementara kita pergi kerja. Risik-risik daripada jiran tetangga pengasuh juga. Inilah orang yang akan gantikan kita sebagai ibu bapa setiap hari. Pengasuh bukan semata-mata jaga makan minum anak kita saja tau. Secara tak langsung mereka juga terlibat dalam proses membina diri anak kita.

Pakat-pakat dengan suami, pergi ke rumah pengasuh. Sembang-sembang. Dari situ kita dapat gambaran macam mana tempat yang anak kita akan duduk nanti.

3. Upah pengasuh.

Biar pengasuh yang tetapkan harga. Muliakan perkhidmatan mereka. Kita tak perlu pandai-pandai nak letak harga dulu.

Jika rasa kurang mampu dan nak minta kurang, mohon budi bicara pengasuh dan sertakan sebab kita sekali. Secara fitrahnya, orang takkan buat sesuatu tanpa kita bagi tahu sebabnya. Ada rezeki, pengasuh pun faham dan rela untuk kurangkan harga.

4. Mudahkan kerja pengasuh

Bekalkan makanan, pakaian dan keperluan asas anak-anak secukupnya. Kalau tak cukup, pengasuh pun susah hati.

Contohnya, jika anak menyusu susu perahan. Tuang siap-siap ke dalam botol untuk sekali minum (per fe3ding). Mudah untuk pengasuh terus beri anak kita susu nanti.

Tidaklah pengasuh merungut di belakang kita sebab dia rasa susah bagi susu perahan beku yang perlu dicairkan terlebih dahulu sedangkan anak kita dah meraung-meraung kelaparan. Mana nak kisahkan susu lagi, anak kita lagi.

Saya pernah terbaca kisah pengasuh yang suruh si ibu belikan susu tepung sebab susah nak handle susu perahan. Sedangkan tinggi harapan kita nak menyusukan anak dengan susu perahan sampai 2 tahun.

Mudahkan kerja orang, Tuhan akan mudahkan urusan kita kan?

5. Hargai dan sayangi pengasuh.

Kita rasa kalau majikan layan kita baik-baik macam keluarga dia sendiri, kita gembira tak?

Bila pergi bercuti, beli buah tangan untuk pengasuh. Bila dapat bonus, hulurlah sedikit bonus juga. Bila dekat-dekat raya, beri duit raya. Boleh juga bayar lebih sikit setiap bulan sebagai sedekah. Sesekali bawa pengasuh makan best-best di luar. Untung-untung Allah lapangkan pintu rezeki buat kita dan jadi saham di akhirat nanti.

Bukan senang tugas seorang pengasuh. Kita yang ibu bapa kan dung ni pun berapa kali dah bertukar jadi “mak pak kau hijau” kat rumah kan?

Bila pengasuh gembira, selalunya dia akan jauh lebih gembira dan redha untuk jaga anak-anak kita. Silap-silap hari cuti pun dia minta hantar anak-anak ke rumahnya. Serius.

6. Jangan sesekali menipu.

Bab ni paling diben ci oleh sesiapa pun kan. Kita sendiri pun tak suka dit1pu. Jadi, kalau kita ada hal peribadi di luar yang menyebabkan pengasuh terpaksa jaga anak kita lebih masa atau waktu yang sepatutnya pengasuh cuti (selalunya hujung minggu), cerita betul-betul pada pengasuh.

“Makcik, hari ni saya cuti. Tapi saya kena pergi Damansara, ada urusan peribadi sikit.”

Selalunya pengasuh boleh bertolak ansur kalau kita ni banyak menyenangkan dia. Malah dia sentiasa berbesar hati untuk tolong kita.

7. Teruskan berdoa dan berdoa.

Bila kita dah pun usahakan apa yang patut, jangan lupa untuk berdoa buat pengasuh dan anak-anak kita. Setiap hari.

Doakan pengasuh diberikan kesihatan yang baik, diluaskan pintu rezeki dan dipermudahkan segala urusannya.

Semoga Allah pelihara keselamatan pengasuh dan anak-anak kita sepeninggalan kita untuk bekerja. Boleh juga amalkan doa dengan Asmaul Husna.

Ya Hafiz, Ya Hafiz, Ya Hafiz, Ya Allah.

Ya Allah yang Maha Memelihara. Kau peliharalah keselamatan pengasuh dan anak-anak kami. Hanya Kau sebaik-baik pemelihara.

Begitulah.

Sumber: Puan Nadia Bakar

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Anak Manis, Bijak Pandai. The One And Only Tada Girl.” Kongsi Sambutan Hari Lahir Alisa, Kapsyen Hanis Zalikha Raih Perhatian!

Kepetahannya bercakap ditambah gelagatnya yang cheeky membuatkan ramai geram melihatnya. Apatah lagi, dia juga sangat gemar menyakat baik abangnya mahupun ibu bapanya sendiri.

Itulah perangai Alisa Aisyah, buah hati kedua pasangan Hairul Azreen dan Hanis Zalikha. Puteri kesayangan pasangan ini yang juga adik kepada Yusuf Iskandar ini baru menyambut ulang tahun yang ke 2 tahun semalam.

Paling mencuri tumpuan wajah comelnya nampak cute apabila si kecil yang cukup dikenali dengan tagline Si Tada Girl ini menarik muncung mulutnya seolah-olah mahu mencium kek hari jadinya.

Memandangkan sekarang dalam fasa PKP, jadi tiada majlis sambutan hari jadi, sebaliknya keluarga bahagia ini hanya menyambut secara kecil-kecilan bersama di rumah.

Tampil manis dalam persalinan gaun ditambah reben rona hitam menyerlahkan kecomelan anak dara Hairul Azreen ini.

Cukup simple kek yang disediakan dengan hiasan belon kecil ditambah nama Alisa di atasnya.

Menerusi kapsyen yang dimuat naik Hanis, dia bersyukur dengan kurniaan cahaya mata seperti Alisa. Akuinya, Alisa seorang anak yang cheeky, suka mengusik tapi sering menghiburkan hati ramai.

Perkongsian Hanis mendapat perhatian ramai, ramai selebriti dan pengikutnya berkongsi ucapan hari lahir buat Alisa.

Berkongsi perasaan yang sama, Hairul turut memuat naik gambar Alisa serta beberapa keping gambar sambutan hari lahir anak perempaunnya itu di laman instagramnya.


“Pakar Suruh Operate, Detect Cyst Siap Ada Rambut.” Disangka Badan Berangin, Rupanya Ada Cyst!

Sebut sahaja cyst, ramai wanita yang mula gerun. Terutama sekali bagi mereka yang sudah berkahwin dan ingin memiliki cahaya mata.

Cyst ialah ialah kantung tidak normal yang terbentuk di mana-mana organ dalam badan manusia. Ia boleh mengandungi udara, cecair atau selaput.Terdapat beberapa jenis cyst iaitu functional cyst, endometriosis, corpus luteal dan dermoid.

Siapa sangka, perut yang selama ini nampak buncit, rupa-rupanya tersimpan penyakit yang menjadi igauan ngeri kaum wanita.

Sakit badan sampai nak pitam

Ramai sangat wasap masuk, pm masuk tanya kenapa Kak Eyza admit?? Kenapa Kak Eyza operate?? Sampai tak terbalas wasap.

Ok ni la hampa sejenis cyst besaq kan?? Kak Eyza tak penah rasa sakit pun sebelum ni. Period mai macam biasa tak penah senggugut
pernah scan bulan 12..2018 tapi tak ada lagi benda alah ni. Tak tau kot tak nampk lagi ka macam mana kan.

Tapi minggu lepas Kak Eyza rasa macam sakit badan ingat angin, sampai nak pitam. Amik tukang urut. Akak tu urut dia kata ada ketui teruih suh Kak Eyza scan. Dia tak berani nak tungku.

Malam tu jugak Kak Eyza scan. Betui ada ketui (dua pulak tu) minggu lepas scan 5.7cm dan 2.8cm. Minggu ni mendadak naik 9.7cm dan 5.7cm. Akhirnya jumpa pakar kmc. Teruih kena operate secepat mungkin sebab cyst yang besaq tu macam ada sesuatu siap ada rambut.

Doktor bagitau benda ni ada dekat semua perempuan cuma active dengan dak ja. Salah satu punca sebab Kak Eyza suka sangat makan fast food, seafood, soya, makan dalam tin. Besaq tau operate macam beranak malah kali ni lagi teruk dari beranak sakit Tuhan ja yang tau.
Harini pun Kak Eyza dok sakit sakit bangun ja nak pitam. Dengan angin serang dalam perut. Sakit…

Dan sekarang Kak Eyza tengah berpantang macam orang beranak. Doakan Kak Eyza mana tau lepas buang ni boleh pregnant lagi. Allah sebaik-baik perancang. Doakan Kak Eyza cepat sembuh. Ingat jangan makan ayam banyak sangat sebab ayam cucuk, jangan makan fastfood sangat. Tauhu pun cepat activekan dia. Soya pun jangan.

Boleh share dengan Kak Eyza tak apa lagi kena pantang??

Ari-ari selalu rasa tegang keras.

Dalam banyak-banyak pic. Pic ni paling nampak perut Kak Eyza timbui tu tapi dia tak timbui selalu tau. Ingatkan sebab period yang nampak buncit sikit rupanya ada benda lain. Patutlah dekat ari-ari Kak Eyza selalu rasa tegang keras.

Ovarian cyst bukanlah bersifat penyakit. Setiap kali wanita normal mengalami haid, ovari akan membentuk gelembung yang dipanggil sebagai ovarian folikel. Disitu terdapat benih wanita yang dipanggil ovum.

Selepas ia dikeluarkan melalui darah haid, sepatutnya ovarian folikel ini mengecut. Tetapi ada sesetengah dari wanita yang ovarian folikelnya tidak mengecut dan membesar melebihi 2cm dan ia dipanggil ovarian cyst. Kak Eyza rasa cyst Kak Eyza no 4. Info dekat pic. Share lah sama-sama kita belajaq pasai cyst.

1. FUNCTIONAL

a. Follicle cyst terjadi apabila folikel tidak pecah untuk melepaskan ovum. Ia terus berkembang dan membesar.

b. Luteal cyst pula berlaku apabila ovum telah dibebaskan tetapi kantung pula membesar. Namun ia akan hilang dalam beberapa minggu tetapi ada juga kes yang membesar melebihi 5cm. Ia boleh membesar dan pecah yang menyebakan kesakitan. Kedua-dua jenis ini mudah hilang dalam masa singkat 1- 3 bulan. Ia dikategorikan sebagai fuctional cyst yang terjadi ketika ovari masih berfungsi atau ketika ovulasi.

2.ENDOMETRIOSIS (chocolate CYST)

Biasanya terjadi ke atas wanita yang mempunyai masalah endometriosis. Ia terjadi apabila endometrium (tisu lapisan Rahim) tumbuh diluar Rahim. Ia menyebakan kesakitan semasa kitaran haid atau semasa hubungan suami isteri. Endometriosis tidak boleh dipandang remeh kerana ia boleh menjadi penyebab utama kemandulan wanita.

Cyst ini terbentuk daripada sel sel permukaan luar ovari. Ia menyebakan kesakitan. Cyst ini dipenuhi dengan cecair kekuningan dan pekat dan mampu membesar.

4.DERMOID
Ia mengandungi pelbagai jenis tisu primitive seperti bahan lemak, rambut, gigi, serpihan tulang dan tisu rawan. Ia mampu membesar dan menyebabkan kesakitan.

5. POLYCYSTIC OVARI
Ia juga dikenali sebagai PCOS yang disebabkan oleh timbunan cyst cyst kecil yang berganda akibat ketidakseimbangan hormone. Ia terjadi pada wanita yang mempunyai masalah dalam kitaran haid yang tidak teratur.


Viral Bukan Nak Menunjuk Tapi Untuk Membuka Pintu Hati Kita Bantu Sesiapa Diluar Sana.

Sebagaimana perkongsian, menjelaskan bahawa sedekah memberi manfaat kepada orang lain termasuk memberi kesedaran kepada orang ramai hikmah disebalik amalan bersedekah.

Namun kadang ada suara tidak sedap didengar mempersoalkan amalan sedekah yang diwar-warkan.

Isunya dalam keadaan pandemik ini ramai keluarga yang terkesan seperti tidak mempunyai pendapatan untuk membeli barang makanan. Dengan viral sumbangan sedekah kepada orang yang memerlukan, barangkali ia menjadi asbab untuk orang lain  memberi sedekah.

Apa yang pasti, sentiasa berfikiran positif, supaya tidak melihat orang melakukan kebaikkan dengan jiwa yang negatif.

Ikuti perkongsian ini.

BUAT BAIK PUN KENA KECAM

” Kau ni tak ikhlas lah. Buat sedekah tu duduk diam diam je lah. Buat apa nak upload gambar “
Sedih saya bila Ustaz Ebit Lew kena kecam sebegitu rupa. Saya tahu sangat perasaan tu sebab saya pun pernah mengalami hal yang serupa.

Masuk kem pelarian Syria ke masuk ke Arakan itu semua dah umpama ‘booking’ tiket untuk syahid dah sebab di sana nyawa kita ibarat telur di hujung tanduk dah.

Tak ada masa pun untuk riya’ sebab kita tahu bila bila masa je nyawa kita boleh ditarik tapi saya terpaksa juga untuk upload dan viralkan gambar gambar masa bagi bantuan.

INI SEBAB ‘TERPAKSA’ UPLOAD GAMBAR BERI BANTUAN

Kenapa? Ok sini saya kongsikan sikit kenapa orang NGO ni terpaksa buat semua tu.

Ustaz Ebit tu ada NGO dia sendiri. Ustaz ‘terpaksa’ upload gambar dia bagi bantuan tu atas 3 sebab.

Pertama, supaya para penderma tahu ke mana duit mereka pergi. Semua NGO terpaksa buat benda yang sama untuk menjamin ketelusan bantuan yang sampai. Kalau kita bagi duit lepastu NGO tu buat diam je, kita pun akan turut sama rasa sangsi kan dengan ketelusan NGO tersebut.

Kedua, supaya lebih ramai lagi menyumbang. Perasan tak di post Ustaz Ebit Lew yang viral tu kebanyakannya dia letakkan nombor akaun NGO dia? Itu tujuannya supaya lebih ramai menyumbang. Bila lebih ramai menyumbang, lebih ramai orang susah boleh dibantu. Itu tujuan utamanya.

Ketiga, supaya lebih ramai terinspirasi. Inilah namanya Dakwah Bilhal, iaitu dakwah dengan perbuatan. Dakwah bilhal ni lebih hebat daripada dakwah dengan kata kata semata.

Cuba tengok berapa ramai orang mula terikut ikut untuk lebih banyak bersedekah asbab daripada posting viral Ebit Lew tu.

Boleh tengok di bahagian komen mungkin ada berpuluh ribu yang dah mula bersedekah disebabkan posting viral Ustaz Ebit Lew tu.

Saya sendiri pernah jumpa seorang mak kepada 2 orang anak. Mak tu jumpa saya dan ucap terima kasih sangat sangat dekat saya.

“ Terima kasih banyak doktor. Anak anak saya suka sangat baca cerita doktor ke Syria dan Arakan tu. Anak anak saya kata lepasni mereka nak jadi kaya raya dan Jutawan untuk tolong orang susah juga lah “

Habis je si ibu tu bagitahu benda ni. Terus bergenang air mata saya. Kita tak tahu, dalam posting kita yang dikatakan ‘riyak dan menunjuk nunjuk’ itu rupanya menjadi sebab perubahan yang sangat besar pada diri orang lain yang melihatnya.

Kepada Ustaz Ebit Lew, teruskan usaha Ustaz. Semoga lebih ramai anak anak yang melihat gambar gambar ustaz terinspirasi untuk menjadi pemurah dan rendah hati seperti Ustaz.

Semoga kita muhasabah diri. Ketika ini semua dalam kesusahan. Bantu mereka, bukan kecam. Barulah hidup diberkati.


Peningkatan Tahap Gout Akibat Pemakanan, Dr Ni Ada Senaraikan.Kena Ambil Tahu!

Berkongsi info dan cara menghindari makanan yang boleh menyebabkan gout, doktor ini terpanggil untuk berkongsi faktanya.

Semoga serba sedikit penerangan ini, menjadi satu titik permulaan untuk kita pastikan pemakanan keluarga adalah dari sumber yang sihat dan berkhasiat. Jom semak.

MAKANAN YANG BOLEH MENYEBABKAN GOUT

Terdapat beberapa jenis makanan yang mengandungi protein yang tinggi dan menghasilkan satu bahan yang dinamakan “purine” dan kemudiannya ditukarkan ke sejenis bahan dipanggil “Uric Acid”.

Uric Acid yang tinggi akan menjadi tepu dan akhirnya kristal (seperti pasir-pasir kecil) dalam lendiran sendi dan menyebabkan sendi-sendi tidak dapat dibengkokkan dan ia menyebabkan kesakitan.

Selain itu, pembentukan kristal dalam lendiran sendi akan menyebabkan radang sehingga menyebabkan ia menjadi merah bengkak dan panas. Sendi yang sering terlibat ialah sendi pada ibu jari pada kali pertama, namun boleh juga berlaku pada sendi seperti lutut, siku dan tumit.

Peningkatan tahap gout yang terlalu tinggi boleh menyebabkan pembentukan kristal yang lebih besar (dinamakan “tophi”) sehingga mencacatkan sendi itu. Peningkatan uric acid yang terlalu tinggi juga boleh menyebabkan masalah batu karang dan akhirnya kerosakan buah pinggang.

Cara yang terbaik di dalam merawat gout adalah menjaga pemakanan seharian dan elakkan makanan yang mengandungi kandungan purine yang tinggi.

Kurangkan berat badan dan minum air dengan banyak dapat mengurangkan risiko batu karang.


“Nak Ummi & Daddy” -Jawapan Anak Shakilla Bila Ditanya Mahu Apa Di Syurga, Bikin Sebak

Kita biasa dengar bahawa anak-anak kecil bila berbicara, setiap apa yang dituturkan adalah lahir dari hatinya yang suci dan penuh keikhlasan. Ini membuatkan kadang-kadang kita sebagai ibu ayah tersentuh hati dengan setiap jawapan yang diberikan oleh anak-anak kita.

Baru-baru ini Shakilla Khoriri ada berbual santai dengan anak perempuannya Nur Ameena Sofia yang sedang menggenakan telekung untuk menunaikan solat. Perbualan mereka anak beranak lebih kepada tentang kebaikan solat dan syurga.

Namun apa yang lebih menyentuh hati dan menarik perhatian netizen hingga menyebabkan berasa sebak dan mengalirkan air mata, bila Shakilla bertanyakan anaknya apa yang dinginkan di syurga.

Si kecil itu terus menjawab, dia hanya mahu ummi dan daddy sahaja dan terus berlalu di sejadah yang telah terbentang.

Nyata momen yang dikongsikan oleh Shakilla ini menatik tumpuan netizen.

Meninjau di ruangan komen, siapa sangka kata-kata yang diucapkan semasa bersembang dua beranak ini membuiatkan ramai berasa sebak. Lebih-lebih lagi di usia sekecil itu, dia seakan telah faham keadaan hubungan ibu ayahnya dan terus berharap kebaikan untuk keduanya.

“Amina nak ummu dan daddy” betapa pentingnya ibu bapa untuk anak kecil ini”-komen netizen.

“Sebak pula bab umi dan daddy. Hati seorang ibu macam I ter nagis part ni,” komen seorang wanita yang juga seorang ibu .

“Sedih  lak… bijak ameena” tulis netizen yang lainnya.

“Semoga Alllah permudahkan segala urusan dunia akhirat awak aminah sayang dan awak jadi anak solehah buat ummi dan daddy..Amin ya Allah Ya Mujib,” antara doa yang ditinggalkan di ruangan komen.

Terdahulu sebagaimana semua sedia maklum tentang perpisahan yang terjadi di antara Shakilla Khoriri dan Fizi Ali sebelum ini dan urusan anak mereka sepakat untuk menjaga Ameena secara bersama-sama.

Jika salah seorang perlu bekerja atau ada urusan, bekas suami atau isteri berkenaan akan bergilir-gilir mengambil Ameena.


Bila Pasangan Jenis Hoarder. Rumah Sempit Tak Kisah, Asalkan Barang Depan Mata. Tapi Ini Kesannya!

Biasa tak pergi rumah seseorang dan melihat barang di dalam atau di luar rumah yang terlalu banyak? Bukan biasa-biasa banyaknya tetapi boleh membuatkan kita rasa itu adalah tidak normal.

Ruang tamu akan dipenuhi perabot yang tidak bersesuaian dengan ruang yang ada. Almari-almari besar yang tidak praktikal dan bermacam lagi perabot yang membuatkan ruang terasa amat sempit.

Jika termasuk ke bilik simpanan barang-barang hoarder ini, kita akan dapat lihat barang lama yang sudah buruk. Contohnya bekas plastik yang sudah lama tidak digunakan, periuk belanga yang sudah rosak berkarat, bingkai gambar lama, bekas kosong yang tidak berguna dan macam-macam lagi.

Kemudian kita mungkin ada peluang masuk ke biliknya dan akan dijamu dengan pakaian yang sudah berpuluh tahun lamanya tergantung memenuhi ruang bilik sehingga tiada ruang pun untuk tidur.

Bahagian dapur pula akan penuh dengan set pinggan mangkuk yang sudah lama tidak digunakan. Peralatan memasak yang lebih dari yang sepatutnya dan bermacam lagi barang yang tidak sepatutnya berada di situ.

Mungkin ramai yang baru pertama kali dengar perkataan ini, tetapi Tuan empunya rumah itu sebenarnya seorang “Hoarder”. Yang menjadikan ianya menarik ialah Hoarder tidak rasa itu adalah satu masalah dan Hoarder ini adalah seperti manusia biasa sahaja. Sehinggalah anda ke rumahnya.

Hoarder ialah sejenis masalah di mana seseorang itu menyimpan barang secara berlebihan. Kebanyakan barang-barang itu tidak mempunyai nilai langsung buat orang lain tetapi tidak di pandangan mata orang yang mempunyai masalah itu.

Hoarder juga mempunyai masalah untuk melepaskan barang-barang yang telah dikumpul itu seterusnya membuatkan mereka tidak dapat hidup secara normal dan selesa kerana kebanyakan ruang di dalam rumah sudah dipenuhi dengan barang.

Perlu dijelaskan yang Hoarder bukanlah Collector (pengumpul). Collector mengumpul barang-barang berharga tetapi Hoarder mengumpul barang yang tidak berharga (berharga hanya di mata dia sahaja).

Ada Hoarder yang pengotor dan tidak kemas tetapi ada juga Hoarder yang menyusun rapi barang mereka cuma barang itu sudah terlalu banyak.

▶ Antara sikap dan sifat Hoarder adalah :

1. Mengumpul barang semata-mata untuk disimpan tanpa ada sebab yang konkrit.

2. Sering memberi alasan yang barang itu mungkin akan diperlukan pada masa hadapan.

3. Sangat susah melepaskan barang yang sedia ada walaupun sudah buruk dan tidak berguna.

4. Berasa selamat dengan barang yang sudah lama ada bersama.

5. Tidak boleh berpisah dengan barang yang dirasakan mempunyai ikatan emosi dengannya.

6. Hoarder sering kali bermula pada umur muda dan masalah itu meningkat mengikut umur. Mungkin pada mulanya suka menyimpan sedikit barang, tetapi lama-kelamaan ianya menjadi semakin banyak.

7. Sentiasa memberi alasan yang barang itu boleh diberi kepada orang lain sedangkan ianya hanya untuk simpanan sendiri.

▶ Apakah jenis barang yang selalu menjadi simpanan Hoarder?

1. Pakaian / tudung
2. Perabot kecil / besar / barang perhiasan
3. Bekas makanan / Tupperware
4. Barang dapur, set pinggan mangkuk
5. Aksesori kenderaan / kenderaan lama
6. Emas atau barang perhiasan peribadi
7. Barang-barang keluarga
8. Kertas, resit, majalah lama, surat khabar lama.
9. Barang-barang mainan.
10. Peralatan budak kecil / bayi walaupun anak dah besar panjang.

▶ Apakah kesan dari masalah Hoarding ini?

1. Kehidupan menjadi stress disebabkan ruang rumah yang menjadi sempit kerana barang yang banyak.

2. Kekurangan hubungan sosial di rumah kerana seringkali mengelak untuk orang lain datang ke rumah.

3. Satu pembaziran apabila barang yang banyak tetapi tidak digunakan.

4. Masalah kesihatan hasil daripada barang yang sudah buruk tetapi tetap disimpan dan tertimbun dengan barang lain.

5. Perbalahan antara ahli keluarga yang cuba membantu.

Ada satu lagi jenis Hoarder iaitu Animal Horder. Hoarder jenis ini ialah orang yang terlalu banyak mengumpul binatang, kucing contohnya. Bukan 5 ekor tetapi kadang kala mencecah sehingga berpuluh-puluh ekor. Kesannya adalah sama seperti di atas tetapi lebih teruk lagi kerana yang disimpan itu ialah binatang bernyawa yang sentiasa perlu dijaga.

▶ Simptom-simptom Hoader yang anda perlu tahu.

1. Suka mengumpul barang tanpa sebab.
2. Tidak suka mengemas dan membuang apa yang tidak perlu.
3. Selalu memandang suatu benda lebih bernilai dari yang sepatutnya.
4. Syok sendiri dengan barang yang dirasakan bernilai sedangkan tidak.
5. Suka membeli barang yang tidak perlu.

Jika anda ada simptom ini, cepat-cepatlah berubah sebelum ianya terlambat. Percayalah yang ianya akan menjadi lebih buruk. Saya lihat dengan mata kepala saya sendiri seorang Hoarder yang mempunyai barang penuh satu bilik sampai ke siling.

▶ Apa yang boleh dilakukan untuk membantu?

1. Menerangkan betapa barang-barang itu tidak berguna.
2. Membantu membuang barang-barang yang berlebihan.
3. Perlu berkeras dengan Hoarder walaupun akan ada keadaan yang sedikit tegang kerana Hoarder ini selalunya susah untuk membuang tabiatnya.
4. Kurangkan barang yang mempunya nilai yang sama. Jika ada 5 benda yang sama tinggalkan 1 sahaja.

▶ Apa yang Hoarder perlu lakukan?

1. Berubah dan terima kenyataan yang barang itu tidak diperlukan.
2. Mengawal emosi yang terlalu mengikat sesuatu barang itu dengan diri sendiri.
3. Beri kebenaran kepada orang terdekat untuk uruskan barang-barang itu. Jika diuruskan sendiri, pasti tidak akan berhasil.
4. Sedekah. Jangan hanya berniat untuk sedekah, tetapi terus bersedekah. Jika dilengahkan, memang takkan bagi punya.

Itulah serba sedikit penerangan mengenai masalah Hoarding dan Hoarder. Percayalah yang anda tidak perlukan 10 barang yang sama atau 10 barang yang buruk.

Hiduplah dengan ruang yang besar dan selesa berbanding ruang yang sempit dengan barang yang terlalu banyak. Pasti hidup anda akan lebih tenang dan stress akan jauh berkurangan.

Hoarding juga boleh dikategorikan sebagai satu pembaziran dan pembaziran ini akan dihisab di kemudian hari.


Gosok Lengan Baju En Suami Lagi Nampak ‘Tajam’  Bila Buat Cara Ni!

Menggosok baju lelaki part yang paling sukar adalah pada bahagian lengannya. Betultak?

Kalau tak betul tekniknya,  bukan satu garisan yang nampak malah dua tiga garisan boleh terhasil di bahagian lengan tu. Ini sekali gus menjadikan baju yang digosok tidak kemas dan senanang cakap nampak tidak ‘tajam’! Bila begitu hasilnya selepas digosok, mesti En suami nampak tidak segak.

Walhal jika lelaki pakai baju Melayu dihari raya ini umpamanya,  semestinya kita sebagai isteri ingin melihat suami berimej segak, smart dan bergaya.

Jadi nak tahu bagaimana caranya untuk mendapatkan kesan iron yang sempurna?

Di sini dikongsikan langkah demi langkah menggosok lengan baju yang dikongsi oleh Wan Mohd Azhar Wm. Semoga memberi manfaat.

Langkah 1

Langkah 2

Langkah 3

Langkah 4


“Dalam Seminggu Dua,Tiga Kali Akan Check Kereta.” Norman Hakim Check Kereta Isteri Tarik Perhatian Netizen

Setiap perkahwinan itu pastinya ada pasangan yang punya gelagat yang mencuit hati. Namun ia lumrah dan kemanisan sebuah rumahtangga. Begitu lah yang dialami oleh selebriti Memey Suhaiza yang teruja melihat gelagat suaminya, Norman Hakim yang membuat ‘spot cek’ bimbang jika ada calar pada kenderaannya.

Video yang dirakam tanpa disedari oleh Norman Hakim ini telah dimuat naik oleh Memey telah mendapat perhatian netizen.

Patutlah Norman Hakim ‘belek’ bimbang calar, rupanya  ada sejarah tercalar padan kenderaan oleh Memey.

Paham tak perasaan tu. Dalam seminggu 2,3 kali dia akan check kete sy..
Haha…Cuba mencari tanda2 baru pd kereta agaknya. Sbb dia tau isterinya terror sangat bawa kete Ada masa lepas piawaian..Ada masa tak. Tapi byk kali tak. Sbb calar2 yg kita pun tak pasti bila dapat. Haha ampun suami ku cayang. Kita kumpul byk 2… kalau betul2 sakit mata nnt kita cat ye.

Manakala netizen juga berkongsi kisah yang sama sebagaimana yang dialami oleh Memey.

Wah hari-hari tu..

Sama dengan husband saya